A Dih Kho Rih Lomi Kalay Pengkulh Le Rithaisii Buainak – THE CHINLAND POST\nA Dih Kho Rih Lomi Kalay Pengkulh Le Rithaisii Buainak\nCatialtu: Salai Za Bawi Thawng| 2018 May 7| Kawlram chung ah rithaisii an tlaih biknak hmun pakhat ah aa tel vemi cu Kalay pengkulh hi a si. Kalay cu India lei kalnak lamthluanpi (Asian High Way) cung um a si bantuk in ramri he aa naihnak hmun pakhat a si ve tikah humhimnak ding ca biatakte khenkham timh zong ah a dintuai lomi hmun pakhat a si. Cu tikah chawleh chawhrawlnak lei zong in a that tikah khuami lawng hmanh si loin Kawlram chung um miphun zakip ra in chawlehnak ah an hmannak hmun pakhat a si.\nRalkap cozah chan lio in tuni tiang Kalay ah hin thihphaih tihnung ral pakhat a um. Mah cucu a cunglei ka van langhter bang rithaisii ral pakhat a si. Hlan cozah chan lio khan rithaisii kong he pehtlai in zeitluk in tih-nung a rak si timi zapi nih kan rak hngal thlu kho lo. A sullam cu hlan cozah kha cu a thlithup deuh in rian an rak tuan tawn caah zapi hmai ah fianghlang tein an rak um ngam lo. Nain ralkap cozah chan a vun dih hnu cozah thar a kai hnu lawng ah zapi hmai fianghlang deuh in bia an vun chimrel ve cang tikah Kalay khuachung ritha-isii an rak tlaih cangmi pawl ruah tikah taksa tim khawh tiang in khuaruah a har ngai.\n“Kalay pengkulh rithaisii kan tlaih cangmi hna cu; 2013 kum ah minung 165, 2014 kum ah 1228, 2015 ah 103 le tukum 2016 August thla tiang ah 136 an si cang” tiah Kalay pengkomh palek bawi chang Pu Ngwe Thein nih a chim. Hi rithaisii tlaihmi ah hin bing raangmi, bing nakmi le seih-cuah-sii hna an si ti zong a chim.\nPengkomh palek cazin ning in cun 2014 kum ah tlaihmi hi a tambik kum a si. Ruah awk pakhat a um-mi bel cu President Thein Sein cozah chan a donghnak kum 2015 ah rak tlaihmi le tukum cozah thar kai hnu i kum cheu chung an tlaih cangmi cazin hna hi ai dang tuk tikah rithaisii hnulei ah hin hmuh khawh lomi cozah nawlngeitu hna an i tel ziar ko lai tiah ruah awk ngai in a um.\nKalay pengkulh Pyithu Hluttaw palai Pi Siami nih “A ngaingai ti ah cun upadi nih a tei khawhmi cozah riantlai kan hau cang. Ziknawh eihmuar zong biatak tein doh kan hau cang. A ralaimi Pyidaungsu Hluttaw tonpumhnak ah hi kong hi biatak tein kan i ceih cang lai. Kanmah Kalay khuachung i rithaisii an tlaihning hi khuaruah a har ngai tawn. Kum khat le kum khat an tlaihning aa khat lo. Hi rithaisii hnulei ah hin cozah riantlai hna ai tel khomi an si” tiah a chim.\nPi Siami nih a chim bang, Kalay pengkulh chung rithaisii an tlaihning hi ruah than tikah 2014 kum lio khan cun a thong renglo an rak tlaih nain 2015 le 2016 kum ah cun zakhat fai lawng an tlaih khawh hna. A thong renglo in zakhat fai hrawng tiang [1000-100] a tla cang ko nain khuachung ah cun ritha-isii hmangmi hna hi a hlan nakin an tam deuh fawn.\n“Cozah thar a kai hnu in ni 100 chung rian kan tuan lio ahkhan kanmah palek lawng si loin khuchung minung he rian tuanti ding in timhlamhnak kan ngei. Atu zong mahti cun kan tuah cuahmah cang. Cucaah, hlan cozah chan kha cu khuachung minung he rian an rak tuanti lo caah thawng an theihning lawng bak dawi in rithaisii an rak tlaih tawn. Atu cu khuachung minung he rian a tuanti cangmi kan si tikah hlan cozah chan nakin rithaisii kan tlaihmi hi hmual ngei tein tam deuh kan tlaih khawh cang lai” tiah Kalay pengkomh palek lutlai chang Pu Ngwe Thein (Nguai Ting tiah rel) nih cun a chim.\nKalay khuachung rithaisii hmangmi an zor deuh nakhnga cozah lei le Kawlram rithaisii dotu bu (MANA) hna i komh in rian an tuanti i rithaisii a thlah kho ti lomi (a suai cangmi) hna nih thlah an duh ahcun bawmhchanhnak zong an pek cang hna. A luancia August thla chung khan Kalay pengkulh Htooma khua ah rithaisii thlah khawh nakding camp phun an tuah i Kalay khuachung in rithaisii a taw-ngmi minung 20 renglo an kai. Hi ah hin cozah nawlngeitu pawl zong nih biatak tein thazaang an pek ve hna.\nCuve bantuk in Kalay Sii-inn zong nih rithaisii thlah a duhmi cu a lak in sii an pek hna i tukum 2016 September thla tiang thla 9 chung ah minung 246 an pek hna. Cu chung ah minung 233 cu rithaisii zaka ah rithaisii si lomi dinmi sii an pek hna i minung 13 cu rithaisii thlah khawhnak sii an pek hna. Hiti a lakin sii an pek hna cu 2012 kum khan an rak thawk cang i 2016 kum tiang minung 925 sin ah a man loin sii an pek cang hna ti zong Kalay siizung cazin ning in kan theih. Kalay khuachung rithaisii tlaihmi ah hin a bikin mino deuh an si tiah Pengkomh palek lutlai chang Pu Ngwe Thein nih cun a chim.\n“Rithaisii kan tlaihmi hna ah hin mino an tam bik. Hi mino hna zong hi anmah hrimhrim a tawngtham-mi an si. Kannih nih kan tlaihning cu, kan tlaih bak in siizung ah an thi kan check colh hna. Thi kan check hnu result kan hmuh hnu lawng ah tazacuainak kan tuah. Cu tikah mino tampi cu rithaisii a zuar lawngmi si loin a tawngthammi hrim an rak tam tuk” tiah Pu Ngwe Thein nih cun a chim.\nRithaisii kong he pehtlai in upadi ning sual an phawt ning cu; Rithaisii a tawngthammi cu kum 3 in kum 5 kar thongthlak le a zuartu cu an zuarmi a tlawm tam zoh in kum 5 nak tlawmlo thongth-lak khawh an si ti zong in rithaisii upadi ah cun a um.\nTukum August thla ah Kalay sianghleiruun a kaimi siangngakchia an tlaihmi minung pathum zong an tlaih bak in palek nih siizung ah an thi an check colh hna i rithaisii zuar lawng si loin anmah hrimhrim a tawngthammi an si tikah rithaisii upadi ning in cun kum 10 in cunglei thong a tla kho ti zong pengkomh palek zung in theih a si.\n“Ka khuaruahharmi cu, Kalay palek nih hin India lei ramri in a van lutmi rithaisii hi an tlai tawn lo i khuachung ah a tawngthammi deuhtu an tlaihmi hi a si. Tu cu rithaisii a phurtu zong zeitin khua-chung kan luhpi lai ti an thiam tuk cang. Khuchung luh nakding ah a phortu ding mino tampi an hman hna. Mahti mino nih an phorh tawn tikah rithaisii rak tawng bak lomi zong rithaisii an tawng cang. Kalay khuachung mino tampi a hrawh cang hna. Keimah hrim khuate lei kai chawhlehnak ah hin nulepa tampi cu an fale rithaisii an tawngh tikah an lungre theihnak an ka chimh tawn. Ka ruahdamhmi cu Kalay khuachung mino 75% hi rithaisii a tawngthammi an si lai” tiah Kalay pengkulh Pyithu Hluttaw palai Pi Siami nih a chim.\nPi Siami bia chimmi kong he pehlai in Kalay pengkulh palek lutlai Pu That Ngaing Oo nih cun “Kanmah palek nih kan si khawh tawk in khuachung luhnak hmun kip ah kan ven hna. Hi rithaisii kong hi cu kanmah palek bak a hmun in rian a tuanmi kan si tikah Pi Siami nih a ruahning tluk cun khuachung mino nih hin rithaisii an tawngtham lai ti ka zum lo. Pi Siami chimmi hi ka doh cu a si lo. Mino tampi nih cun an tawnghtham ko lai. 25% hrawng cu an si kho” tiah a chim.\nKalay Hluttaw palai lei nih an chimmi le rianngeitu palek hna nih an chim ve ciomi vun zoh tik ah Kalay khuachung ah hin rithaisii a tawngthammi chung in mino an tam ko ti cu el awk tha lomi a si. Hi rithaisii biatak tein khenkham khawh nakding ah cun a tawngthammi tlaih len nakin a rak lutmi tu khenkham khawh hi tampi a biapi deuhmi a si.\nPi Siami zong nih Kalay khuchung rithaisii a zor khawh nakding ah cun a tawngthammi nakin a van lutmi tu khenkham khawh ahcun caan raulo te ah hi buainak cu a dih ko lai tiah a chim. Tuni tiang a dih kho rih lomi Kalay pengkulh le rithaisii buainak ah hin cunglei i van langhter cio bang Kalay khuachung ah mino tampi nih rithaisii an tawnghtham i hi ral tei khawh nakding ah a biapi cemmi cu rianngeitu hna nih eihmuarnak umlo te le biatak tein a lutmi tu hi an kham khawh ahcun hi rithaisii buainak cu caan raulo te chung ah a ziam kho ding a si. Pupa phungthluk ah cun ‘a lut dawn hlah, a chuaktu kham’ ti a rak si ko nain Kalay khuachung rithaisii buainak kong tu ah cun a lutlei tu donh in riantuan a hau cang.\nRef: Chin Digest Vol.2, No.5| 2016 October|\nPrevious Fimcawn Le Cacawn, Zeidah Kan I Thim Lai?\nNext Pur (June) Thla Ṭhitumh, Hrial A Hau Maw?


Chin Refugee Service | Chin Baptist Churches USA\nMalaysia ah aa dormi kan miphun hawi Chinmi hna cu ram kip ah an phan thluahmah cang. A rauh hlan ah New Delhi, India in kan miphun hawi hna cu ram kip ah an rak phan ve hna lai. Caan saupi hmu lo in a ummi u le nau, ta le far, nu le fa, pa le fa, le chungkhat sahlawh hna he van i ton cu lung a hno, lawmhnak mithli a tla kho. Pathian khuakhanning ngai hi! Chim thiam awk a ttha lo. Thinlung le thlarau in zumh ding long a rak si ko.\nMalaysia le India in ramdang ah kal khawhnak caah a kan zuampiaktu ramhruaitu hna le miphun nu le pa hna dihlak cungah lunglawmhnak tampi kan ngei. Kan miphun nih Lairam ah harnak kan tuar long si lo in, lampi India le Malaysia ah kan temtuarning le kan lohtlauning hi a fak tuk. Kum caan saupi tuar kho ding kan si lo. Ramdang ah kan kal khawh tuannak ding ah thla cam cio hna usih.\nCBC, USA ram chung rianttuantu pastor te le hruaitu upa hna nih kan tuah khawh mi cu a um lo nain, thlacamnak he kan si khawh nak zawn cio in khrihfabu chung zumtu hna he ttanlak cio a si. US cozah nih an ram ah Karen le Chinmi pawl dornak nawl a kan pek lo lio ah Rev. Dr. C. Duh Kam le Word Relief, Christian Freedom International, le Jubilee Campaign rianttuantu hna nih March 07, 2006 ni ah White House ah Mr. Tim Georglein, the Special Assistant to President, kha an va ton. Chinmi hna kong kha chim caan a ngei. Ramdang minung le khrihfa bawmtu hna le kan ram hruaitu le upa dihlak hna rianttuannak le Chinmi zumtu hna thlacamnak cu Pathian nih thluachuah a pek. USA ah kan miphun nih dornak nawl a hmuh caah duhsah tete in an ra pah lengmang cang. Kan umnak khua cio ah a rak phanmi miphun hawi hna caah khrihfabu, pastor le hruaitu hna nih bawmh khawhnak lam kha hawl cio a si.\nRefugee caah American Baptist Churches, USA cu Church World Service he rianttuan tti zungzal mi a si. Kuam ah kan um lio in a kan bawm peng mi a si. A tu zong ah Karen le Chin miphun tampi a phan ding kan um caah an si khawh ve nak zawn in bawmhnak lam cu an hawl lio. Asian American Baptist Leaders Summit cu Valley Forge, PA ah February 26-28, 2007 ni an tuah. Rev. Dr. Chum Awi le Rev. Dr. Duh Kam an kai ve. Chin Refugee kong kha an chimh hna. ABC USA nih Burmese Refugee Task Force komiti a siam i refugee kong caihnak meeting cu May 14, 2007 ni ah tuah a si tthan. Rev. Dr. Thlaawr Bawihrin le Rev. Dr. C. Duh Kam an kai kho ve. Karen pawl hi thawng tamtuk a ra ding an si caah Thailand ah a um mi Karen sinah missionary a ttuanmi Rev. Duane Binkley le a nupi kha Karen pawl bawm ding in USA ah an chiah hna. Karen caah rian an ttuan pah in Chin refugee hna nih bawmhnak kan herhnak kong cu mi dang sinah an thanh pah ve.\nMalaysia ah aa dormi Chinmi hna ca’h rianttuannak CHRO Refugee Service Project ahhin ramdang khrifabu tampi nih bawmhnak tuah cio a si. Ramkip le khuakip in Laimi (Chinmi) zumtu hna nih pek mi Pathian chaw hna cu hmun khat te ah harnak a tuarmi miphun hawi hna caah rian an ttuantti. Jesuh Khrih nih “Ka unau pakhat khat cungah, zeitluk hmanh in sifak le nauta si sehlaw, nan tuahmi thil paoh hi ka cung i nan tuah a si ko (Matthai 25:40,” tiah a ti bantuk in harnak a tuarmi miphun hawi hna caah bawmhnak kan tuah mi hna hi Khrih caah rian kan ttuan a rak si.\nKannih Chinmi cu ramdang kan phak cangka tein khrihfabu in kan dir caah Pathian ram caah rianttuan hram kan thok tuan kho. Ramdang Chin khrihfabu lakah upabik cu kum sarih long a si rih. Kal a hrawt ka mi khrihfabu hna nih Lairam ah rian kan ttuan mi a tam ngai cang. Kan cawlcanghning hi American Baptist Churches, USA hna nih a hmuh tikah zohchunh awk tlak ngai in an kan ruah. Khrihfabu in kan dir hna caah zumtu dihlak ttang rual in kan sinah a ra mi miphun hawi hna bawmhnak zong kan tuah khawh deuh. Rianttuantu pastor le khrihfabu hruaitu hna zong pakhat le pakhat thawng kan i hal, kan i thanh. Khrihfabu cio in thazang kan chuah cio, ttha ngai in bawmhnak kan tuah khawh hna lo hmanh ah, a phan thar mi caah tlam a tling deuh ngai. Zumtu pumpak cio nih kan ngeih mi bawmh duhnak thinlung nih tamtuk rian a ttuan cang. Ramdang khuasa Chinmi hna le khrihfabu chungtel hna cu retheih hram kan thok ka te long a si rih. Kum tam ngai retheih hau zong kan si kho. Sihmanhseh, kan miphun hawi hna he Pathian ram le Lairam le miphun sernak caah hmailei ah kan dir tti ding mi kong ruah ah thazang a um tthan lengmang. Pathian bia in kan miphun hi dinnak a ttanh mi miphun ah ser i zuam hna usih.\nPathian bia cu Profet Isaiah sin ah “Tho tuah, Jerusalem, ni bantuk in tlang tuah; Bawipa sunparnak cu na cungah a tlang (Isaiah 60:1)” tiin a lang. Hi bia hi Babilon saltannak in a rak kir i zalawnnak a hmu mi Jerusalem khua ah a um mi Judahmi sinah chimmi bia a si. Babilon in a kir rih lo mi an um rih. Jerusalem kha tho law ni bang tlang tuah, tiah a ti tikah Jerusalem khua kha si lo in zalawnnak a hmu mi hna kha a chim duh mi a si. Kannih Laimi (Chinmi) caah Lairam ah a ummi hna cu Judah saltang bantuk an si. Lam tanttim ah khua a sa mi hna cu “Na fapa hna cu lamhla piin an ra lai i na fanu hna cu ngakchia bantuk in puak cung in an rak lai (Isaiah 60:4)” timi saltannak in a kir ding mi pawl an si. Judah saltang a hluan mi hna le lam tanttim ah a um mi hna kha ‘Tho tuah, ni bantuk in tlang tuah’ ti awk an ttha lo. Ramdang a phan i zalawng tein khua a sa mi Laimi (Chinmi) hna hi Bawipa sunparnak nih ni bang a tlaan hnawh mi kan si. Tho in Pathian ram caah rianttuan ding kan si; kan miphun caah rianttuan ding kan si. Pathian nih kan miphun thluachuah pe ko seh!


Tuzing Walmart I Minung 20 A Thattu Nih Thah Nawnnak A Tuah Lai I A Chim Ta Mi Bia – Chin World News Evening\nAugust 4, 2019 August 4, 2019 Salai Van World News\nUS, Dallas pawng i khua pakhat Alen in suimilam pahra hrawng mongh a simi El Paso khua Walmart ah tuzing ah minung pakhat aho ti theih lomi a rak ra i, a hohmanh hrial loin meithal in a kah hna.\nMinung 20 an thi i minug 26 leng nih hliam an tuar. A kahmi hna khua hi Mexico he aa ramrimi an si. Mipem tam ngai an umnak khua a si. A kah hna hlanah online ah hitihin a tial:\nTexas hi Hispanic lei nih a khah in an khah hnawh cang. America rampi hi a chungin a thu cang. Mipem lo ka miphun simi hna zong thah chih ding khi si sehlaw an tam tuk ko lai, asinain ka miphun hawi American cu ka that kho hna lo. Daihnak lam in kan buainak hi phisin khawh dawh a si ti lo” tiah a ttial. Lainawng pa hi a hnu ah amah te in Police sinah a up colh.\nA tang hi rel chih na caah bawmtu si hrim lai: Chantiluan kan dawi kan tinak ah kan rawk dih\nNihin kan vawlei pi cu nikhat nu nikhat a thancho bantukin minung zong kan thangcho ve. Kan thancho rual in mino tamtuk kan rawk ve. Hlan ah kan hna lawng nih a rak theihmi kha ka kut nih a tuah cang, ka mit nih ahmuh cang. Kan pawng kam ah thil tha he thil tha lo he an tling. Duh thim a palhmi le thil that lo lei a panhmi cu sual ah an tlu hna. A bikin computer le phone chan asi caah minute pakhat chungah kan kut phak cungah vawlei kan cul khawh dih kan duhduh kan tuah hna.\nMinute 5 chungah kan duhmi poh kan tuah khawh cang. Cu lakah micheu khat cu phone muilang in an takpum an i hmuhsak hna, taklawng in an um hna. An hmanhthlak thur pawl cu zapi hmuh in an tar. Cucu a chan lak si an ti, kan biaknak, kan nun a rawk dih.\nAtu lio ah a lar ngaimi cu taklawng in i chawnh si cang. Tihnung taktak si. Kannih laimi zong nih kan tuah lai lo tiah chim khawh a si lo. Ramdang ah cun phone le computer hmangin sex (nupa sinak) an tuah cang. An tak pum hmang in phaisa an kawl hna.\nAn thil an i hmuhter cang hna. Micheu cu phaisa phalh in an tuah ter hna. Hihi Satan leirawinak asi caah chungkhar zongah i cawnpiak kan herh. Kha ti , cu ti um hlah ti ah a chan lak si kan ti hoi. Mirang nun kan cawn awk hna si lo. Miphun dang nun nih kan nunphung a hrawh in a uk ding si lo.\nThanchonak a ka dontu cu hi bantuk a thurhnawnmi hmanthlak zoh le ningcang lo in nungak tlangval chawnh hi a si. Tihnung tuk, kan chungkhar cio ah a lut thluahmah cang. Kan i ralrin cio a herh. Pathian thil pekmi hi kan rawhnak ah kan hman ding an si lo. Chantiluan kan dawi kan ti nak ah kan nunphung an rawk dih, kan biaknak he kalh in kan nung cang. Hihi Satan leirawinak si.


Ralzaam pawl harnak um lo tein an ṭhutdir khawhnak hnga kan tawlrel cuahmah rih ko lai tiah Mizoram Chief Minister nih a chim – THE CHINLAND POST\nRalzaam pawl harnak um lo tein an ṭhutdir khawhnak hnga kan tawlrel cuahmah rih ko lai tiah Mizoram Chief Minister nih a chim\nThe Chinland Post | 2022 March 3 – Mizoram chungah a rak zaammi Myanmar ralzaam hna harnak um lo tein an ṭhutdir khawhnak hnga kan tawlrel rih ko lai tiah Mizoram Chief Minister Pu Zoramthanga nih a chim.\nMizoram ah an tuahmi Assembly Session ah a dohtu INC party hluttaw palai Lalrindika Ralte nih Myanmar ralzaam pawl he pehtlai in a biahalnak a lehmi a si.\n“Ralzaam hna har lo tein an ṭhutdir khawhnak, eidin tirawl caa le a dangdang an herhmi zong kan tawlrelpiak rih hna lai. India cozah zong bawmhhal chap a si i a kan bawmh ko lai tiah zumhnak ka ngei” tiah Pu Zoramthanga nih cun a chim.\nMizoram ah ralzaam an tam chin lengmang, a biapi in Chin ramkulh ah ralhrang nih raltuknak fak tuk a tuah caah Chinmi hna Mizoram lei ah a lutmi an tam deuh chin thluahmah. Mizoram cozah nih cazin a ngeihmi ah ralzaam 24,289 an um tiah Mizoram Chief Minister nih Assembly Session ah a chim.\nRalzaam hna hi Aizawl khuapi telh in ramṭhen 11 ah dirhmi ralzaam camp pawl ah an um i Mizo cozah, NGO le biaknak lei phu pawl nih bawmh an si tiah a chim chap.\n“Ralzaam an karh chin, Chin ramkulh in a raami an tam, Mizoram cozah, NGO, University phu pawl le mipi hna nih bawmh a si. Ralzaam pawl zong nih lawmh bia an chim lengmang” tiah Mizoram Chief Minister nih a chim fawn.\nIndia ram cu UN Convention on Refugees hnatlaknak ah min a thut lo caah Central cozah nih direct in a bawm kho hna lo nain Mizoram cozah nih bawmhnak pe dingin kan hal tiah Pu Zoramthanga nih cun a chim.\nRamkomh Kawlram ah hramhram in uknak lak a si hnu ah mipi hriamtlai phu le ralhrang karlak ah kahdohnak a fah tuk caah Sagaing ramṭhen le Chin ramkulh mipi hna cu Mizoram lei ah zaam dih a si.\nPrevious Omicron sinning le Theihtlei\nNext Ukraine kahdohnak ah Russia ralkap 498 an thi, 1,597 an i hliam


Tih nung taktak : Facebook Friend Request Arak Cohlan Duh Lo Ruangah Thah Dingin A Va Hro – Chintanbo\nTulio chan ah hin cun, facebook chungah a hopoh hi kan tlawngleng tamngai hna. kan vawlei pakhat zong a si cang. Facebook friend request hi cohlan dih ding in cun thil tihnung pakhat zong a si. Asinain mah hi theih cia mi minung cohlan cu a poi nak um lem loh.\nṬhenkhat cu friend request mi an kuat thluahmah hna i an mah zong nih an ngeihsak lem ti hlei loh. ṭhenkhat cu fimkhur ngai in friend request an kuat hna i an rak cohlan hna lo ah cun an ngeih a chia tuk tawn.\nUS, South Dakota i a um mi pa kum 29 mi Caleb Burczyk nih a riantuan nak hlun i a pu sin ah facebook friend request a kuat i arak cohlang loh, a pu min cu an langh ter loh nain, a hlan i a riantuan nak cu, GR Energy Services ah a si. 2020 March thla tiang cuka cun rian a rak tuan.\nA pu hlun a si mi nih in arak cohlang lo ruangah messenger ah ca a kuat i “Ka friend request na cohlan lai maw & kan thah lai ” tiin ca a kuat. Asinain, a pu hlun nih cun a reply hlei loh, ni 2 hnu zong ah a reply lo ruangah a thinhang tuk i ‘Nan tuar lai’ tiin a kuat than.\nAn inn ah ava kal i an innka cu a va chuih len ruang palik pawl nih an tleih, inn boh buainak le, mi innchung i buainak tuahtim tiin Case an siam piak. January 27, 2021 ah zeitin dah hremnak hi pek a ai lai timi a bia an ceihpiak lai.


Singer Chan Chan Cu Chungkhar Thar Ah Nau A Pawi Than Cang. – Kawltu Team\nSinger Chan Chan Cu Chungkhar Thar Ah Nau A Pawi Than Cang.\nHlasakthiam Chan Chan nih Sweet December ah nau a pawi than nak kong a langhter. Cu lawng siloin a darling nau a pawi ter tu hmanthlak zong a van langhter chih fawn. Hi bantuk in nau a pawi than tik ah kan lawmhpi tuk hring hran ko. A tanglei ah a darling nau a pawi nak pa hmanthlak zong a um lai.\nA tanglei hmanthlak kan van thlah mi pawl hi Chan Chan nau pawinak a darling pa le a fanu kum 6 mi asi.\nAn hmanthlak pawl cu zoh an nuam kho taktak si. A darling pa he hin an i rem kho taktak.\nPhoto Credit : Chan Chan\n← Tunai Te Van Hlei Sung Catial Mi Cu Celh Ding Bak Khi A Si Lo.\nArizona Biaceih Zung In Democrat Candidate Pakhat Cio Caah Mee An Fonh Piak Hna →


California Hmanh Nih Suimilam 24 Chungah Khizat Minung Election Results Fawite In An Tuah Khawh Lio Ah – The Cherry Par\nCalifornia Hmanh Nih Suimilam 24 Chungah Khizat Minung Election Results Fawite In An Tuah Khawh Lio Ah\nNai manh can te rak ngaive te. California hmanh nih suimilam 24 chungah khizat minung election results fawite in an tuahkhawh lioah, Georgia state fa te minung tlawmte vote an rel khawh lo. Cun kanphilh timi a tam rih fawn. Micheukhat cu California in kan vun ithial an ti I votenak Register an tuah I an vote khawh hnua California ah an va kalthan. Ruat tuah u…..kha a tampi rih.\nRelchak ding thawngpang dang, NITHAR ACHUAK TRUMP CAAH; Thawngpang thar pakhat cu Jackie Lacy Lacounty nih California ah lih in an tuahmi vote dingmi ithimnakah, tuahtermi 8000 a um tiah hmuh a si than. Phungninglo minung kha vote thlakternak ca an tuahter hna ti a si. Atu hi zohfeltu nih a zoh lio a si. Adikmi a si ah cun Trump ta asi te lai. Court justice ah chuahpi cang lai. An zohfel lio a si, Nathin lung daite rak chiah law , Trump hnuah thlacam rak bawmve, Millions nih a caah thla an campiak.\nCeorgia: ah anhmuhmi vote Memory card kan philh sualmi 2600 Trump vote, cun memory card a upload kholo tuahmi vote 2755 nak tam Trump . Douglas County ah Lutheran 739 Memory Card chungah vote a ummi 128 vote Trump.156 Vote Joe Biden, 7 Vote Jurgen Sen, 2 vote minlo.\n← Sang Hre: Congratulations Mr President Elect Joe Biden\nZumtu pohpoh thlacam caan asi, Muihnak chan tthawnnak setan ralpi doh cuahmah lio asi →


Jehovah Nawl kha Lungtho tein Ngai | Cawn Awk Vennak Innsang\nVennak Innsang (Cawn awk Cauk) | 2019 September\nREL KA DUH Abua Holh Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Angolan Sign Language Arab Holh Argentina Kut Holh Armenia Holh Armenia Holh (Nitlaklei) Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Bolivia Kut Holh Boulou Holh Brazil Kut Holh Britain Kut Holh Bulgaria Holh Cakchiquel Holh Cambodia Holh Catalan Holh Cebuano Holh Changana (Mozambique) Chavacano Chichewa Holh Chile Kut Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Chuvash Holh Cibemba Holh Cinyanja Holh Citonga Holh Colombia Kut Holh Congolese Sign Language Costa Rica Kut Holh Croatia Holh Croatia Kut Holh Cuban Sign Language Czech Holh Czech Kut Holh Damara Dangme Holh Denmark Holh Digor Holh Douala Holh Dutch Holh Ecuador Kut Holh Edo Holh Efik Holh Esan Estonia Holh Ewe Holh Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Germany Kut Holh Gitonga Gokana Holh Greenland Holh Grik Holh Grik Kut Holh Guadeloupean Creole Guarani Holh Guatemala Kut Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Honduras Kut Holh Hungary Holh Hungary Kut Holh Iban Holh Ibanag Ibinda Holh Iceland Holh Idoma Igbo Holh Igede Iloko Holh Indian Sign Language Indonesia Holh Indonesia Kut Holh Isoko Holh Italy Holh Italy Kut Holh Japan Holh Japan Kut Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Kenyan Sign Language Khana Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kisonge Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Luvale Holh Macua Holh Madagascar Holh Maharashtra Holh Makhuwa-Meetto Malawi Kut Holh Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mazatec Holh (Huautla) Mbunda Mexico Kut Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Mozambican Sign Language Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Nicaragua Kut Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Panama Kut Holh Pangasinan Holh Papiamento Holh (Curaçao) Paraguay Kut Holh Persia Holh Peru Kut Holh Philippines Kut Holh Pidgin (West Africa) Poland Holh Poland Kut Holh Ponapean Holh Portugal Holh Portugal Holh (Portugal) Portugal Kut Holh Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romania Kut Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Salvadoran Sign Language Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Spain Kut Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Taiwan Kut Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thai Kut Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Tuluk Kut Holh Turkey Holh Turkmen Holh Tuvalu Holh Twi Holh Tzeltal Holh Tzotzil Holh Uigur Holh (Arabic) Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Venezuela Kut Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zambian Sign Language Zande Holh Zapotec Holh (Isthmus) Zimbabwe Kut Holh Zulu Holh\nCAWN AWK CAPAR 37\nJehovah Nawl kha Lungtho tein Ngai\n“Kan Pa chinchin cu zeitluk in dah a bia kan ngaih chinchin awk a si.”—HEB. 12:9.\nHLA 9 Jehovah Cu Kan Siangpahrang A Si\n1. Zeicah Jehovah nawl kan ngaih awk a si?\nJEHOVAH cu a kan Sertu a si caah a nawl kan ngaih * awk a si. Cun a sermi thil pawl caah phunglam sernak nawl zong a ngei. (Biat. 4:11) Pathian nawl kan ngaih awk a sinak a ruang dang pakhat cu Jehovah uk ning cu a ṭha bikmi a si caah a si. Tuanbia zoh tikah minung uktu tampi an um. Anmah he tahchunh ahcun Jehovah cu fimnak, dawtnak, zaangfahnak le zawnruahnak a ngei bikmi Uktu a si.—Ex. 34:6; Rom 16:27; 1 Johan 4:8.\n2. Hebru 12:9-11 nih Jehovah nawlngaih awk a sinak zei a ruang kong dah a langhter?\n2 Jehovah nih amah kan ṭih caah si loin kan dawt ca le a kan dawtu kan Pa in kan hmuh caah a nawl kan ngaihmi kha a duh. Paul nih Hebru Khrihfabu sin a cakuat ah “kanmah ca ṭha ding ah” a kan cawnpiaktu a si caah ‘kan Pa bia kha kan ngaih chinchin awk a si’ tiah a ti.—Hebru 12:9-11 rel.\n3. (a) Jehovah nawl kan ngaih kha zeitindah kan langhter khawh? (b) Zei biahalnak dah kan i ruah hna lai?\n3 Thil sining kip ah Jehovah bia ngaih awkah kan si khawh chung kan i zuamnak thawngin le kanmah hngalhnak kha kan i bochan lonak thawngin Jehovah nawl kan ngaih kha kan langhter. (Ptb. 3:5) Jehovah sining tam deuh kan hun hngalh tikah Jehovah nawlngaih kha kan hun i fawih deuh. Zeicah? A tuahmi thil kip ah mah sining hna kha a langhter caah a si. (Salm 145:9) Jehovah kong tam deuh kan cawn tikah amah kan dawtnak cu a fek chin lai. Jehovah kan dawt tikah zeidah tuah ding a si i zeidah hrial ding a si timi kong he aa tlaiin phunglam tampi kan herh ti lai lo. Jehovah duhmi ningin ruah awk le a ṭhalomi thil kha hrial awkah kan i zuam lai. (Salm 97:10) Asinain a caan ah Jehovah nawlngaih awkah kan i harh men lai. Zeicah cutin kan i harh? Khrihfa upa, pale le nule nih Mangkibawi Nehemiah, Siangpahrang David le Jesuh nu, Mary sinin zeidah an i cawn khawh? Hi capar ah mah biahalnak hna i a phi kha kan i ruah hna lai.\nKan caah Jehovah Nawlngaih cu Zeicah a Har khawh?\n4-5. Rom 7:21-23 ningin kan caah Jehovah nawlngaih cu zeicah a har khawh?\n4 Jehovah nawlngaih awkah kan i harhnak a ruang pakhat cu kan dihlak in sualnak le tlinlonak ro kan co caah a si. Cucaah ralchanh duhnak lungput kan ngei. Adam le Evi nih thlauhmi thingthei kha an ei i Pathian an ralchanh hnuah anmah tein phunglam an i ser. (Gen. 3:22) Tuchan zongah mi tampi nih Jehovah kha an ralchanh i a hmaan le hmaanlo kong ah anmah tein biakhiahnak an tuah.\n5 Jehovah a hngalmi le a dawmi hna hmanh nih tling tein Jehovah nawl ngaih kha an i harh. Lamkaltu Paul nih mah zuamcawhnak kha a rak ton. (Rom 7:21-23 rel.) Paul bantukin Jehovah mithmuh ah a hmaanmi thil kha tuah kan duh ve. Asinain thil ṭhalo tuah duhnak lungput kha a zungzal in kan doh a hau.\n6-7. Jehovah nawlngaih awkah a harter khomi a ruang dang pakhat cu zeidah a si? Tahchunhnak pe.\n6 Cun Jehovah nawlngaih awkah kan i harhnak a ruang dang pakhat cu kan ṭhannak hmun i nunphung nih a kan iap caah a si. Mi tampi ruahnak cu Jehovah duhnak he aa ralchanh. Cucaah mi nih a sawhsawh in an hmuhmi ruahnak nih a kan iap nakhnga lo mah kha kan doh peng a hau. Tahchunhnak pakhat in ruathmanh.\n7 Hmun cheukhat ah mino pawl cu tangka tampi kawl dingin hnek an si. Mary * timi unaunu pakhat nih mah zuamcawhnak kha a rak ton. Jehovah kong a cawn hlanah an ram i a ṭha bikmi sianginn ah a kai. Mary cu a chungkhar nih lahkhah a sangmi rian ṭuan dingin an hnek. Mary zong nih mah kha a duh ve. Asinain Jehovah kong a cawn i Jehovah kha a dawt tikah a hmuitinh cu aa thleng. Hitin a ti: “A caan ah tangka tampi a ka hmuhter khomi chawlehnak rian ṭuan dingin caanṭha tampi ka hmu, asinain mah hna nih thlaraulei ah ka tuah tawnmi thil hna kha a hnorsuan khawh. Ka ṭhan ning ruangah mah hna kha al awkah kaa harh tuk. Cucaah Jehovah rianṭuannak ah dawnkhantu a simi rian hna kha ka al khawh nakhnga ka bawm tiah Jehovah sinah thla ka cam.”—Matt. 6:24.\n8. Atu zei kong dah kan i ruah hna lai?\n8 Jehovah nawl kan ngaih ahcun ṭhatnak kan hmu lai. Asinain nawlngeihnak cheukhat pek a simi Khrihfa upa, pale le nule hna nih Pathian nawl an ngaih tikah midang kha an bawmh khawh hna. Jehovah lung a lawmhtermi lam in zeitindah nawlngeihnak hman khawh a si ti a langhtermi Baibal chung i tahchunhnak cheukhat kong kha i ruah hna u sih.\nKhrihfa Upa Hna nih Nehemiah sinin An Cawn Khawhmi\nNehemiah nih Jerusalem vanpang sak ṭhannak ah aa tel bantukin Khrihfa upa hna cu Biakinn i rianṭuannak ah an i tel ve (Catlangbu 9-11 zoh) *\n9. Nehemiah nih zei zuamcawhnak hna dah a ton?\n9 Jehovah nih Khrihfa upa hna kha a miphun zohkhenh ding timi a biapi tukmi rian a pek hna. (1 Pet. 5:2) Nehemiah nih Jehovah miphun a pehtlaih hna ningin Khrihfa upa hna nih tampi an cawn khawh. Judah mi hna i mangkibawi pakhat in Nehemiah nih nawlngeihnak tampi a hmu. (Neh. 1:11; 2:7, 8; 5:14) Nehemiah nih a tonmi zuamcawhnak cheukhat hi ruathmanh. Mi pawl nih biakinn an thurhhnawmhmi le Levi mi pawl tangka bawmh ding timi nawlbia an zulh lomi kha Nehemiah a hngalh. Cheukhat nih Sabbath phunglam kha an buar i pa cheukhat nih ramdang nu kha an ṭhit hna. Mangkibawi Nehemiah nih mah a har tukmi thil sining kha a tawnghtham a hau.—Neh. 13:4-30.\n10. Nehemiah nih a tonmi zuamcawhnak kha zeitindah a lehrulh?\n10 Nehemiah nih a nawlngeihnak kha ningcang tein a hman. Pathian miphun kha amah ruahnak zulh dingin a hnek hna lo. Mah canah lungtak tein thla a cam i Jehovah lamhruainak kha a kawl, cun mi pawl kha Jehovah nawlbia kong a cawnpiak hna. (Neh. 1:4-10; 13:1-3) Nehemiah cu a unau hna he toidor tein rian a ṭuanṭi i Jerusalem vanpang sak ṭhannak hmanhah a bawmh hna.—Neh. 4:15.\n11. Khrihfa upa hna nih 1 Thesalon 2:7, 8 ningin unau pawl kha zeitindah an pehtlaih hna awk a si?\n11 Khrihfa upa hna nih Nehemiah tonmi buaibainak cu an tong men lai lo, asinain lam tampi in Nehemiah kha an i zohchunh khawh. Tahchunhnak ah, Khrihfa upa hna nih an unau pawl ṭhatnak caah fakpi in rian an ṭuan. Cun an nawlngeihnak ruangah midang nakin ka ṭha deuh timi ruahnak an ngei lo. Mah canah Khrihfa unau pawl kha nem tein an pehtlaih hna. (1 Thesalon 2:7, 8 rel.) A fekmi dawtnak le toidornak lungput an ngeih kha an biachim in an langhter. Kum tampi chung Khrihfa upa a ṭuan cangmi Andrew nih hitin a ti: “Khrihfa upa hna nih zaangfahnak le nemnak he an pehtlaih hna tikah unau pawl nih ṭha tein an lehrulhmi hna kha ka hmuh. Mah sining hna nih unau pawl kha Khrihfa upa pawl he rianṭuanṭi awkah a forh hna.” Caan saupi Khrihfa upa a ṭuan cangmi Tony zong nih hitin a ti: “Filipi 2:3 i ruahnak cheuhnak kha zulh awkah kaa zuam i midang kha keimah nakin an ṭha deuh tiah hmuh awkah ka zuam zungzal. Mah nih nawlngeitu pakhat bantukin pehtlaih hna lo awkah a ka bawmh.”\n12. Khrihfa upa hna caah toidornak ngeih cu zeicah a biapit?\n12 Khrihfa upa hna cu Jehovah bantukin an i toidor awk a si. Jehovah cu van le vawlei ah Cungnung bik a si nain, “sifakmi kha leidip lak i an umnak” in cawi awkah “a rung kuun.” (Salm 18:35; 113:6, 7) Jehovah nih aa porhlawmi le a lung a puammi kha a huat tuk hna.—Ptb. 16:5.\n13. Zeicah Khrihfa upa pakhat nih “a lei kha a uk khawh” peng a herh?\n13 Jehovah nawl a ngaimi Khrihfa upa pakhat nih “a lei kha a uk khawh” peng a hau. Cutin aa uk khawh lo ahcun midang nih upatnak in an pehtlaih lo tikah zawnruahnak ngei loin bia a chim khawh. (Jeim 1:26; Gal. 5:14, 15) A hmasa ah langhtermi Andrew nih hitin a ti: “A caan ah Khrihfa upa pakhat in a ka upat lomi unau pawl kha zawnruahnak ngei loin lehrulh ka duh hna. Asinain Baibal chung i zumhfekmi pa hna kong kha ka ruah tikah toidornak le nemnak lungput ngeih cu zeitluk in dah a biapit ti kha ka hun hngalh.” Khrihfa upa hna nih a dang Khrihfa upa hna i telin unau pawl he bia an i ruah tikah dawtnak le nemnak an langhternak thawngin Jehovah nawl an ngaih kha an langhter.—Kol. 4:6.\nPale nih Siangpahrang David sinin An Cawn Khawhmi\n14. Jehovah nih pale kha zei rian dah a pek hna, an sinin zeidah aa ruahchan?\n14 Jehovah nih chungkhar lu in pale kha rian a pek hna i fale cawnpiak ding le chimhrin ding kha an sinin aa ruahchan. (1 Kor. 11:3; Efe. 6:4) Asinain pale nih an nawlngeihnak kha an duhning paoh in an hman khawh tinak a si lo. Jehovah cu chungkhar a Dirhtu a si, cucaah an chungkhar an pehtlaih hna ning kha Jehovah nih bia a ceih te hna lai. (Efe. 3:14, 15) Pale nih an nawlngeihnak kha Pathian lung a lawmhtermi lam in an hmannak thawngin Jehovah nawl an ngaih kha an langhter khawh. Siangpahrang David sinin pale nih tampi an cawn khawh.\nPale nih an thlacamnak ah toidornak an ngeih kha an langhter awk a si (Catlangbu 15-16 zoh) *\n15. Siangpahrang David cu pale caah zeicah zohchunh awk ṭha a si?\n15 Jehovah nih David kha chungkhar lu lawng si loin Israel miphun dihlak siangpahrang zongin rian a pek. Siangpahrang pakhat in David cu nawlngeihnak tampi a hmu. A caan ah a nawlngeihnak kha a ding lomi lam in a hman i sualnak ngan a rak tuah. (2 Sam. 11:14, 15) Asinain chimhhrinnak a cohlannak thawngin Jehovah nawl a ngaih kha a rak langhter. Thlacamnak in a lungchung ah a ummi vialte kha Jehovah sinah a rak phuan. Cun Jehovah ruahnak cheuhnak kha zulh awkah a si khawh chungin aa zuam. (Salm 51:1-4) Mah lengah pa pawl sin lawngin si loin nu pawl sinin a hmuhmi ruahnak cheuhnak hna zong kha toidor tein a rak cohlan. (1 Sam. 19:11, 12; 25:32, 33) David nih a palhnak in a rak cawn i a nunnak ah Jehovah biaknak kha biapi bik ah a chiah.\n16. Pale nih David sinin zeidah an cawn khawh?\n16 Siangpahrang David sinin pale nih an cawn khawhmi cheukhat kong hi ruathmanh: Jehovah nih aan pekmi hna nawlngeihnak kha ningcang tein hmang u. Nan palhnak kha cohlan u law midang nih Baibal hrambunh in ruahnak an in cheuhmi hna zong kha cohlang u. Cutin nan tuah ahcun nan chungkhar nih nan i toidor caah an in upat hna lai. Nan chungkhar he thla nan camṭi tikah Jehovah sinah nan lungchung ah a ummi dihlak kha chim u law zeitluk in dah Jehovah nan i bochan ti kha hngalhter hna u. A biapi bikmi cu nan nunnak ah Jehovah biaknak kha pakhatnak ah chia u. (Deut. 6:6-9) Zohchunh awk ṭha nan langhtermi cu nan chungkhar nan pekmi hna laksawng vialte lakah man a ngei bikmi a si.\nNule nih Mary sinin An Cawn Khawhmi\n17. Jehovah nih nule kha zei rian dah a pek hna?\n17 Jehovah nih nule kha chungkhar ah a biapimi rian a pek hna. Fale cungah nawlngeihnak cheukhat a pek hna. (Ptb. 6:20) A taktak ti ahcun nule nih an tuahmi le an chimmi cu an fale nunnak cungah huham a ngei kho. (Ptb. 22:6) Nule nih Jesuh a nu, Mary sinin an i cawn khawhmi kong hi i cinken u.\n18-19. Nule nih Mary sinin zeidah an i cawn khawh?\n18 Mary nih Baibal kha ṭha tein a hngalh. Jehovah kha a upat tuk i Jehovah he a ṭhami pehtlaihnak zong a ngei. A nunnak dihlak i thlen dih ding a si hmanhah Jehovah lamhruainak kha lungtho tein zulh a duh.—Luka 1:35-38, 46-55.\nNule nih an tha a bat i an thin a hun lioah chungkharmi hna cungah dawtnak langhter awkah fakpi in an i zuam a hau (Catlangbu 19 zoh) *\n19 Nule hna, Mary kha lam tampi in nan i zohchunh khawh. Zeitindah? Pakhatnak ah, pumpak Baibal hlathlainak le thlacamnak thawngin Jehovah he nan i pehtlaihnak kha fehter peng. Pahnihnak ah, Jehovah lunglawmhter awkah a herhmi thlennak hna kha tuah duhnak lungthin ngei. Tahchunhnak ah, a thinhun a fawimi le fale puarhrangpi in a pehtlaimi nulepa sinin a ṭhangmi na si men lai. Cucaah fale cutin pehtlaih cu a phung a si ko tiah na ruah khawh men. Jehovah phunglam na cawn hnu hmanhah na fale cungah lungdaihnak le lungsaunak ngeih peng cu a har kho men, a hleiin na tha a bat caan le na bia an ngaih lo caan ah a si kho men. (Efe. 4:31) Cu bantuk caan ah Jehovah sinah bawmhnak hal cu a biapi tuk. Lydia timi nu pakhat nih hitin a ti: “A caan ah ka fapa nih ka bia a ngaih lo tikah thinhun in ka lehrulh nakhnga lo thla ka cam. Ka chimh pah hmanhin chikkhat kaa din ta i Jehovah sinah ka lungchung in thla ka cam. Thlacamnak nih lungdaihnak a ka hmuhter.”—Salm 37:5.\n20. Nule cheukhat nih zeibantuk zuamcawhnak dah an ton, mah kha zeitindah an tei khawh?\n20 Nule cheukhat nih an tonmi a dang zuamcawhnak pakhat cu an fale sinah dawtnak langhter awkah an i harhmi kha a si. (Titas 2:3, 4) Nule cheukhat cu nulepa nih fale ṭha tein an pehtlaih lomi hna chungkhar in a rak ṭhangmi an si. Cutin a ṭhangmi na si ahcun na nu le na pa nih an rak tuahmi palhnak kha tuah ṭhan ti hlah. Jehovah nawl a ngaimi nule nih an fale cungah dawtnak langhter khawh ning kha an cawn a hau. An ruahnak, an intuarnak le an tuahsernak kha thlen awkah an i harh ko lai nain an i thleng kho ko. Cutin an i thlen ahcun anmah he, an innchungkhar he ṭhatnak an hmu lai.\nJehovah Nawl Ngai Zungzal\n21-22. Isaiah 65:13, 14 ningin Jehovah nawlngaihnak in zei ṭhatnak dah kan hmuh lai?\n21 Siangpahrang David nih Jehovah nawlngaih cu zeitluk in dah a ṭhat ti kha a hngalh. Hitin a ti: “BAWIPA phunglam cu a hmaanmi an si, cu phunglam a zulmi cu an lung aa lawm. A nawlbia cu dinnak lei ah a tlingmi an si i hngalhthiamnak lungthin pe khotu an si. Na sal hi hngalhnak an ka pek i ka zulh hna caah laksawng ka hmu.” (Salm 19:8, 11) Tuchan zongah Jehovah nawl a ngaimi le a ngai lomi hna an i dannak kha kan hmuh khawh. Jehovah nawl a ngaimi hna cu “lunglawm in hla an sa.”—Isaiah 65:13, 14 rel.\n22 Khrihfa upa, pale le nule nih Jehovah nawl kha lungtho tein an ngaih tikah an nunnak a ṭhangcho, an chungkhar a nuam deuh i Khrihfabu ah lungrualnak a um deuh. A biapi bikmi cu annih nih Jehovah lung an lawmhtermi kha a si. (Ptb. 27:11) Mah hna cu a sunglawi tukmi thluachuah an si.\nJehovah nawlngaih cu zeicah a har khawh men?\nKhrihfa upa, pale le nule nih zeitindah Jehovah nawl an ngaih kha an langhter khawh?\nJehovah nawl kan ngaih peng ahcun zei ṭhatnak dah kan hmuh lai?\nHLA 123 Pathian Khuakhannak, Zumhfek Tein Zulhnak\n^ cat. 5 Hi capar ah zeicah Jehovah nawl kan ngaih awk a si timi kong kan i ruah hna lai. Cun nawlngeihnak cheukhat pek a simi Khrihfa upa, pale le nule dihlak nih Mangkibawi Nehemiah, Siangpahrang David le Jesuh nu, Mary sinin zeidah an i cawn khawh timi kong zong kan i ruah hna lai.\n^ cat. 1 BIAFANG FIANTERNAK: Nawlngaihnak timi biafang cu hramhram in nawl ngaih awkah hnek a simi hna caah cun a ṭha lomi sullam a ngei. Asinain Pathian nawlngaih awkah aa thimmi Pathian miphun hna caah cun a ṭha lomi sullam a ngei lo.\n^ cat. 7 An min cheukhat thlen a si.\n^ cat. 62 HMANTHLAK FIANTERNAK: Nehemiah nih Jerusalem vanpang sak ṭhannak ah aa tel bantukin Khrihfa upa pakhat cu Biakinn remhnak ah a fapa he rian an ṭuahṭi.\n^ cat. 64 HMANTHLAK FIANTERNAK: Pa pakhat nih a chungkhar aiawh in Jehovah sinah lungtak tein thla a cam.\n^ cat. 66 HMANTHLAK FIANTERNAK: Minopa pakhat cu suimilam tampi chung game aa celh caah a rian le a sianginn ca hmanh a tuah kho ti lo. Rianṭuannak in thaba ngaiin a rak ṭinmi a nu nih thinhun loin le nem tein a fapa kha a chimhrinh.\nJehovah Nih Aa Toidormi A Salle Kha A Sunsak Hna\nArmageddon cu Thawngṭha a Si\n‘Ka Sinah Ra Tuah U, . . . Hrimhnak Kha Kaan Pek Hna Lai’\nText Digital cauk download option VENNAK INNSANG (CAWN AWK CAUK) 2019 September\nVENNAK INNSANG (CAWN AWK CAUK) 2019 September


Kahdohnak Fak Piin A Chuak - News and Media\nSagaing ramtthen, Myinmu Peng, Hti Saung khua le Ayartaw khua karlak ummi PDF sakhan 2 cu SAC ralkap hna nih April 29 zinglei Sml 2:00 ah an luhhnawh i kaphnih kahdohnak a chuak, SAC ralkap a thimi le a hliam mi an tam tiah theih a si. April 29 zinglei Sml2:30 in a thok i Myinmu peng, Sagaing – Ayartaw pengkomh apeh nak lam Htin Kaan(ထိန်ကန်), Nga Kin(ငါကင်), Min (မင်း) khua hna ah.\nSAC ralkap nih hmunhma kan thianh lai tiah an rak ra, SAC lei in a thimi an um, a pawngkam um Kaantaw khua ah SAC ralkap hna umhmun an khuar i khua cu an duah tiah theih a si. Hti Saung – Ayartaw(ထီးဆောင်း- အရာတော်) lam um Kaan Taw (ကန်‌ေတာ်)khua le Nga Kin ( ငါးကင်း) khua pawngkam hna ah a um mi.\nMyint Mu Defence Force le GTR MMU mipi ralkap hna sakhan cu an luhhnawh hna, Hti Saung – Ayartaw lampi le Monyua – Mandalay lampi hna ah mipi hna nih tlunkal rih lo ding in Myint Mu Defence Force le GTR MMU phu hna nih cathanh an chuah. Phu 1 i hruaitu changtu a nunak a liam, SAC ralkap hna cu ke 12 ngei mawtaw in an ra i bomb puahhnawh an si . Kaphnih kahdohnak a chuak, a tu cu hnu an tolh i.\nSAC ralkap hna cu Kaan Taw sianginn chungah an um i khuachung inn hna cu an duah ” tiah mizapi ralkap phu 1 nih an chim. Kahdohnak a chuahnak Kaan Taw khua le Nga Kin khua hna pawngkam ah SAC ralkap helicopter a zuan thawng kan theih thiah khuami hna nih an chim. Crd – TCP


Ngaihchia Tuk Si Ko,Min Aung Hlaing Ruangah Chin Mi Phun Ni Kan Tuah kho Hnga Maw? – Chintanbo\nNgaihchia Tuk Si Ko,Min Aung Hlaing Ruangah Chin Mi Phun Ni Kan Tuah kho Hnga Maw?\nFebruary 16, 2021 admin CHINNEWS 0\n73nak Chin Miphun Ni Live in tuah a si lai: Chin miphun ca ah kan ni sunglawi a si mi Chin Miphun Ni cu a ruang tampi ruang ah cozah lei nih 73nak CND cu tuah an i tim lo. Chin Miphun Ni tuah lo ngaingai cu kan lung a nuamh hrimhrim lo ca ah, Hakha Ca le Nunphung Riantuannak Bu nih Live in tuah kan i tim. Thlacamnak, ram hla saknak, Lai laam hmuhsaknak le biachimnak in a tanglei hmun, nithla le caan ah tuah a si lai.\nA hmun : CACC Hall, Zahu Road, Dawrthar, Hakha.\nNithla : 2021 February 20\nA caan : Zaanlei 2:00pm\nRelchap: Final round kan phan cang teinak aalaan kan tun deng: Atu lio Kawlram dirhmun cu final round ah kan um. Puai 4 tiang ah Knock out in kan i tei khawh ti lo caah atu zarh hi final round a donghnak puai si cang. Referee pawl nih tuzarh cu teitu thawng an thanh cang lai dah. A ho dah point tam deuh a hmu i teitu a si timi kan theih dengmang. Ramchung ummi nan thachia hlah uh. Teitu a simi cu hruhru hranghrang in an um bal lo.\nRalkap an thiltuahmi ningcang an tlai ti lo. An thluak le fimnak nih mino hna an thiamnak a phanh ti lo caah heh tiah hriamnam an hmannak a si.Min Aung Hlaing hi zoh ah zaangfak a si.Than Shwe le Ne Win he cun tahchun awk a tlak lo. Anmah bantuk in thil ka ti khawh lai ti aa ruahmi a chunmang a lo dih. aa-naa lak le midang aanaa lak zong an lo lo. Zeitin a piahtana phisinnak lam a thei ti lo.\nAtu hi mi zeimaw thil thlithup theitu hna nih cun Kawlram chung hmanh ah a um ti lo. A zam cang an ti. Cu chinchap lo ah US nih Kawlram a minung vialte ralrin te um le i thuh a fial hna ti zong a leng pah.Cucaah mino sandahpiahmi le CDM tuahmi ralkap nih an celh ti lo.An hrang chin cang lai. An ningzah celh lo ah hranghrang in mipi tuah antimh. Anmah tuah ngam tung loin misual le zeithei lo phaisa phalh in heh tiah zan ah an vah ter hna .\nFinal round kan phanh cang caah teitu thawng kan theih hlan cu ngol bak hlah u sih. Kan kut kan thlir deng. Teinak aalaan kan tun dengmang. Ceuh le deuh te a si cang caah mipi kan lung aa rual a herh. Vuanthan pohpoh leng chuah loin inn ah um a herh lio caan a si. A herh cun inn dangdang zongah riah ding si ko. Kan ton bal lomi lungetheihnak nih kan hmuh bal lomi lawmhnak a chuahpi lai. Cred: TCT\nMin Aung Hliang Hi A Tu Lio Cu A Hngilh Kho Lai Lo Dah,A Ruang Cu?\nMin Aung Hlaing Nih Cozah Zung Rian Ttuan Mi Poh Cu Zung Kai Ding In A Ti Hna I An Buai Ngai.


CHIN RAM A PAWFAK, NLD AN SUNG BAK A SI AHCUN – The Chinlung Post\nJuly 1, 2020 admin Knowledge 0\nChin ram a paw a fak.Thimnak cu a hung naih chin lengmang i Chin ram a paw a fak chin lengmang.Chin ram ah miphun 50 hrawng kan um i miphun in politic a khel mi tam pi kan um.Chin mi cu khuaboi kan thim tik ah khuachak khuathlang khuahlun tiah a sangsang in vote kan i pek hi kan ziaza bantuk asi.A tu MP i cuh ding a hung si tikah a peng a tlang miphun a khua in kan ttanh.\nMinung ziaza a ttuanbia le a liklak a tha le a tthalo zoh kan i timh ti lo.A party dir hmun a fek le fek lo a zoh duh lo mi kan tam.Minung zong zoh party zong zoh chih bak ding tiah ka zumh.Party zoh lo in kan vote men ah cun hmai kum ah party kha ti nih a fenh sual ah cun kan kut zapher kan i liah ko lai.Party a ngan mi a si zong ah minung kan zoh lo ah cun minister a tuan tik ah a eihmuar sual lai.\nChin ram chung milu hi (1990 kum thimnak cazin)Monyua မုံရွာ myohne nak in kan tlom deuh.Hi minung tlomte chung ah a peng a tlang in politic kan khel chinchap ah cun kan mee hi thli choih ter men khi a si te lai i Chin ram chungril cu a fak chinchin lai.Chin ram a rak dawt ngai mi hna an lung ai let kho.Hlan lio RC pope(John pawl) kha Chin ram a dawt tuk caah Hakha ah Bible sianginn ngan pi kan tuah piak hna lai a rak ti.\nChin miphun mifim hna nih miphun le a khua in an i cuh caah a ngolh tthan.Kum upa deuh cu nan theih cang ko lai.Pope nih zei bia dah a kan ro tak ” Chin miphun cu thil ttha ka tuah piak hna ah cun an i thah an i nawn lai”a rak ti.Banabia ah Hakha nih Hakha rumro vote pek ding kan ttanh ah cun အလိုလိုin khuadang kha an khua in an ttanh ve cang lai.\nZophei miphun nih Zophei pa rumro vote pek dih ding bia an chim ah cun Senthang Mara zong an i zoh chunh ve ko lai.Hihi thil tthat lo taktak asi tiah ka zumh.Cun Chin ram a ngandam a thancho ding ah cun Kawl ram pumpi uknak a that hmasa cem a herh.Kawl ram pumpi a uk kho ding party cu NLD le USDP(ralkap) hna hi an si.Kan theih dih ngot bantuk in Kawlram pumpi a cozah party nih state a cozah ser chih dih ding a si hoi.\nChin party nih Chin ti mi min in politic an khel i NLD mee pek hlah uh Kawl party an si tiah au khuang mi hi Chin ram uico bar zong ah a poi lo ti bak a si.2008 upadi rem hnu i Chin party zong nih acozah ser kho ding upadi a um cang ah cun a poi lo. 2020 thimnak ah NLD a sung cikcek ah cun USDP cu can ttha an lak lai i hluatdaw chung ralkap khi an tam chinchin lai.\nKawl ram pumpi a paw fak chin lai i Chin ram zong a dam kho lai lo.Cu caah party zoh minung zoh in mee pek uhsih.A tlau kho mi party mee pek hlah uhsih.Chin mi nih NLD vote kan pek lo zong ah acozah a ser tthan thiamthiam ah cun NLD nih a kan dawt mi hi ai let than ko lai.Chin mi cu 88 kawl mipi thisen man a lak in kan co ve hi a hman zia thiam ah cun Chin ram hi a ngan a dam lai i a thangcho lai. By Hlei Thang


Temhin a Ngamhmi Nupi/Va Tha Kan Duh | DCBC\nTemhin a Ngamhmi Nupi/Va Tha Kan Duh\nAuthor Cung Cin Thawng\nNupi le Va\nVa tha kan duh ko:\nvawlei temhinnak lunglawm tein a cohlan i thawngthabia kha nuleva thitumnak ah i nunpi ding in thimtuahnak a ngeimi.\nNa hawi pakhat khat sin in nupi silo le va caah a kawlmi sining pawl (qualities) a chimmi na theih bel teo lai. Lungthin tha, thluak tha, a style mi le aa capo pahmi khi kan kawl ciomi cu an si hna. A si nain, Pathian a zultu hna nunnak ah a herh bikmi pakhat, temhin duhnak lungthin, hi kan philh tawn. Duhfah ngai a lo men lai. A si nain, Khrih kha a muru ah a chia i a thawng mi Khrihfa inchungkhar ser a duhmi caah cun a biapi taktak. Nikhat khat ah pasal/va ngeih te lai ding ka ruah tawn ah hin ka caah cun a biapi chin lengmang in ka hmuh.\nKa hngakchiat lio ah hin zawtnak fak ngai nih a ka tlak i ka upat tik zongah hawi bantuk in tlamtling tein cawlcang kho lo ding tiang a ka si ter. Kum 20 ka si hlan ah hin cun ka tlamtling lo bu hin zeitin dah va tha ka ton ve lai ti hi ka rak ruat bel lo. Nikhat khat ah va ngeih cu ka duh ve nain ka sining ruang ah hin tlangval nih duh khawh lo mi ka si hnga maw ti zong cu a ruah awk ka rak thei lo.\nPum tlamtling lo le zawtnak a ngeimi pawl caah nupi le va ngeih hi a har deuh lawng si loin i thitum hnu zongah then a tam deuh. Focus on Family nih a tialning ah cun, nuleva cung ah zawtnak fak a tongmi hna hi zatuak ah 75% tluk in i thennak lei an panh an ti. Cun, fa tlamtlinglo a ngeimi hna hi zatuak ah 90% nuva sinak in an i then. Minung pawngkam nih inchungkhar chung ah a tlung mi damlonak cung ah kan ngeihmi lungput kha thang ngai in a kan chimh. Lungretheihnak nikhua kan ton caan ah i bawmhchanh le thazaang pek umpi kan chanbau ngaimi hi cu ngaihchia ngai a si. Siarem ngai a silo mi le i biatak a herh mi thil poh hi cu tlik tak kan hmang. Kan nupi-le-va silo le kan fa le cung ah damlonak a tlung tikah “ka rak i ruahchan bel lomi a si” ti tu cu kan rang ngai.\nAsiah cun, mi dang nih tlamtlingnak lawng te an kawl lio caan ah kei mah, pumtlamtlinglo nungak, nih va tong ding in cun kai ruahchan ngam hnga maw? A ka thit hlan ah a nun chung damlonak le harnak tong ding in bia a khiah hmasa a hau hnga. A si nain, kei mah duh ning in cun vawlei cu a si fom lo. Mi tampi nih cun lungrethei harsatnak chungah cun an kal duh tung lo.\nNunnak thazaang hi kan i thitumnak ah tling tein um ter kan duh a si ah cun, temhinnak cung ah kan rak ngeihmi lungput le kan sining kha kan tlen a hau. Harnak chung in luatnak lawng te kan rak kawl tawn mi kha kan I hneksak than a hau i Paul nih 2 Korin 12:9 ah a chimmi, thonginn ah a tuarmi chung in luatnak ding a rak nawl lio ah Pathian nih a lehmi, kha kan philh lo a hau. Khrih thawnnak cu kan derthawmnak ah a um ti kha Pathian nih a leh tikah cun Paul nih: “Khrih ruang ah kaa lawm ko; zeicahtiah ka derthawm tikah hin ka thawn a rak si” a ti.\nKhrih thawnnak hmanthlak hi kan derthawmnak le harnak chung i kan nunnak ah aa phuang tawn. Khrih thawngtha a karhnak ding ah Pathian nih temhin ding in a kan sawmnak hi cu alkawh lomi a si. Mi cheu nih cun, i nun pi ding ah a si kho loh kan hei ti hlan ah, hremnak phun in kan hmuh. Zei ti kan tahchunh len zongah, a kan chimhmi bia nih langhter a duhmi cu nitin kan tonmi temhinnak hna zoh ah hin a fiang ko. James nih a chimmi, thlarua lei ah a upa mi le a tlamtling mi, si ding in kan kal tikah harnak vialte hi lawmhnak mit in kan hmuh khawh nakhnga caah Khrih nih a rak kan fialmi cu a si. Pathian nih intuarnak cu hrial ding le tlik tak ding in a kan fial bel lo. Khrih zultu kan sinak nun ah a ton zia kan thiam nakhnga ding tu kha a kan duh piakmi a si.\nThitumnak ah cun harnak le temhinnak a um te lai ti cu kan i ruahchan cia cio mi a si ko. A si nain, harnak nih cun kan tonmi hna hi kan caah thatnak a rak si than lengmang ko i caan karlak ah Pathian bia kha kan nunnak ah kan langhter khawh nakhnga dingah fialmi ka si ti kha a kan ruahter than tawn. A mah kha thawngtha a sinak dingah Khrih nih a tuarmi hna hi kan ruah ah cun, nuleva nih zumhtlak tein harnak intuar ti awk ah a rak kan fialmi hi cu thil hme tuk a si. Kan i tuarpi nak thawng in Khrih nih a kan pekmi ruahchannak kha kan langhter a si.\nTemhin ding ah a ngamhmi pa, vaat awk a tlakmi, cu hawidang lak ah a cuang ko lai. A thinlung le a nunnak nih Khrih chimmi bia, “keimah nawl si loin nangmah nawl si ko seh” (Luke 22:42), kha a langhter. A nunnak le a inchungkhar cu Pathian pennak ding caah, a mah nuamhnak sawhsawh caah si loin, a hman lai i Pathian nih a fialmi kha zeihmanh a al lai lo. Rom 8:18, “Atu caan I kan inmi temhinnak hi cu hmailei kan sin I phuan a si te laimi sunparnak he cun tahchunh awk tlak ah ka rel lo”, timi lungput hi fek tein aa tleih lai.\nThawngthabia a karnak dingah temhin ding in a kan sawmnak hi tling deuh in thei usih law cu tlik tak ti loin a sin tu ah i pekchanh ka duh deuh ko hnga—abikin lungrethei harsatnak kan ton te ding a fiang bak ko mi inchungkhar dirh ding in kan i timh tikah. Temhinnak thawng in Khrih kha tling tein kan theih khawh nakhnga le a thatnak kan temh ve nak dingah cun lunglawm tein hmailei ah kal hna usih.\nNote: Desiring God ah Marylynn Johnson nih a tialmi lehmi a si.\nHringtu Pa le Sertu Pa Pathian\nCung Cin Thawng\nMotor Mawng Lio Phone Zohlonak Upade Thar\nCa le Nunphung\nNgeihkhat duhnak hi zeiruang ah dah Sualnak dang he aa khah lo\nPar Chin Tial


Breaking News: NLD Cozah NihA Tu TermChung Hrim Ah Phunghram A Remh Dih Cang Lai – Myanmar Chin\nBreaking News: NLD Cozah NihA Tu TermChung Hrim Ah Phunghram A Remh Dih Cang Lai\nDecember 3, 2019 Myanmar Chin Myanmar 0\nNLD Cozah Nih Tukum Chung Hrim Ah Phunghram A Remh Dih Cang Lai\nKawlram mi kan caah cun thawngtha taktak a si ti khawh a si ko. Tlangcung mi kan caah tampi ai tel lo hmanhah kan zalonnak cu akan tuah piak ve hrim ko lai dah.\nHkutdaw mangki bawi U Ti Khun Myat nih a tu term hrimhrim ah 2008 phunghram kan remh mi kan lim dih lai tiah nihin kha hlutdaw meeting akai mi sinah fiang tein a chim cang hna.\nNihin ah Meeting an tuah i Phunhram pi remh kong ah hlutdaw upa tampi nih 2008 phunghram remhnak kong ah biahalnak tamtuk an tuah i Pyithoungsung hlutdaw mangki bawi U Ti Khun Myat nih a tu bantukin bialehnak a tuah hna hi a si.\nA voikhatnak phunghram remhnak kong ahhin zeibantuk phunghram a si zongah a term khatnak lengin va peh than te ding timi a um lo caah a tu lio kan remh cuahmah mi 2008 phunghram pi cu a tu term hrimhrim ah dih dingin kan timh tuah tiah a chim. Hi kong hi Hkutdaw upa hna nih Phunghram zoh fel tu upa kan thim lio ahkhan hibantuk hi kan rak tuaktan cia chih mi a si cang tiah a bia a peh.\nPhunghram remhnak kong ah USDPle ralkap nih biatak tein hna an hnok chih nain NLD a ral tha i thil dik he akal peng caah phunghram zong remh khawh dawh a si.\nA sinain hi phunghram hi an remh ko lai ñan tlangcung mi kan covo an telh chih lai lo i kan duh ning zong a si lailo caah NLD duh ning lawng a si lai tiin micheu nih an vuaiphan ve. A sinain NLD cu NLD a si ko lai caah an remh poah ahcun i lawm rih ko usih.\nဖွဲ့စည်းပုံပြင်ဆင်ရေး လက်ရှိလွှတ်တော်သက်တမ်းမှာတင် ဆောင်ရွက်မည်\nဖွဲ့စည်းပုံပြင်ဆင်ရေး လက်ရှိလွှတ်တော်သက်တမ်းမှာတင် ဆောင်ရွက်မည်~~~~~■ ဖွဲ့စည်းပုံအခြေခံ ဥပဒေပြင်ဆင်ရေးလုပ်ငန်းကို လက်ရှိလွှတ်တော်သက်တမ်း အတွင်းပြီးစီးအောင် ဆောင်ရွက်သွားမယ်လို့ ပြည်ထောင်စုလွှတ်တော်နာယက ဦးတီခွန်မြတ်က ဒီနေ့ကျင်းပတဲ့ ပြည်ထောင်စု လွှတ်တော်အစည်းအဝေးမှာ လွှတ်တော်ကို အသိပေးပြောကြားလိုက်ပါတယ်။RFA သတင်းထောက် မသက်စုအောင် က တင်ပြထားပါတယ်။- Unicode~~~~~~~~~~~~ဖြဲ႕စည္းပုံျပင္ဆင္ေရး လက္ရွိလႊတ္ေတာ္သက္တမ္းမွာတင္ ေဆာင္႐ြက္မည္~~~~~■ ဖြဲ႕စည္းပုံအေျခခံ ဥပေဒျပင္ဆင္ေရးလုပ္ငန္းကို လက္ရွိလႊတ္ေတာ္သက္တမ္း အတြင္းၿပီးစီးေအာင္ ေဆာင္႐ြက္သြားမယ္လို႔ ျပည္ေထာင္စုလႊတ္ေတာ္နာယက ဦးတီခြန္ျမတ္က ဒီေန႔က်င္းပတဲ့ ျပည္ေထာင္စု လႊတ္ေတာ္အစည္းအေဝးမွာ လႊတ္ေတာ္ကို အသိေပးေျပာၾကားလိုက္ပါတယ္။RFA သတင္းေထာက္ မသက္စုေအာင္ က တင္ျပထားပါတယ္။- Zawgyi~~~~~~~~~~~~\nPosted by RFA Burmese on Tuesday, December 3, 2019\nVote An Hmuh Zat A Fiang Cang, Ronaldo Cu Messi Nih A Thah Deng


KIA Le KNU Nih Biatak Tein Ralkap An Doh Lio Ah AA Hi Zeidah An Tuah! – Chin 11 News\nKIA Le KNU Nih Biatak Tein Ralkap An Doh Lio Ah AA Hi Zeidah An Tuah!\nKIA le KNU nih Kawl ralkap zeizat dah an thah cang hna, AA tah zei an tuah timi theih na duh cun a tang ca rel! Ralkap nih uknak an lak hnu ah tlangcung hriamtlai phu vialte lakah kawl ralkap he aa kaap hmasa bikmi cu Kachin Ralkap KIA an si. February 11,2021 in kah hram an i thawk i nihin March 12 cun thlakhat si cang.\nThlakhat chung an i kahnak ah KIA ralkap 10 fai an nunnak an pek ve. Sakhan zong an kal taakmi a um ve. Cu ti KIA le Kawlralkap an i kah lio ah cun Kawlram nichuak thlanglei Karen ramthen ah KNU le Kawl ralkap an i kaap ve.\nKawl ralkap nih an duhmi vanlong zong hmang ko hna seh. Fak deuh an kan kah le tam deuh an thih si ko. An zenkuan zong dihzau seh tiah KNU nih zei poi loin an Chim. Ref.KNU lei thlahmi lakmi si & TCT Copy


Sehzung ah asi. Sehzung riantuan mi minung tampi cu rawl le tii eiding pakhat hmanh pek loin innkhan pakhat chungah an khumh dih hna..Hipawl minung vialte cuti bantuk i an khumh mi hna minung cu khuaruah har Zangfah um tuk an si. An zapi tein Myanmar nungak longte an si tiah thawngtheih a si. Video rak zoh .


Tih Nung Ko : CNLD Pawl Nih Matupi Khuami Nu Pakhat Cu Kan Party Ah Vote Na Pek Lo Ahcun Kan In Thah Lai (+Video) – Onlinenungak\nTih Nung Ko : CNLD Pawl Nih Matupi Khuami Nu Pakhat Cu Kan Party Ah Vote Na Pek Lo Ahcun Kan In Thah Lai (+Video)\nCNLD Pawl Nih Matupi Khuami Nu Pakhat Cu Kan Party Ah Vote Na Pek Lo Ahcun Kan In Thah Lai Tiah: Mah hi Matupi khuami Daw Tin Swe timi nu a si i a mah um tein a um lioah CNLD party caah mipi sin ah vote pek dingin forhfialnak a tuahtu CNLD party he ai pehtlaimi CNLD party ah upa a simi U Law Han timi nih hi bantuk in a va ti hi a si tiah an chim. U Law Han hi Matupi ah a ummi khuabawi tiah an timi zong a si i a sining dik taktak cu an chim kho loh. Daw Tin Swe cu a mah tein a inn ah a um lioah U Law Han nih a va luh hnawh i cu ticun ttha tein CNLD party a tthatnak kong te hna cu ruah le chimh u loin CNLD party caah vote na pek lo bak ahcun kan in thah lai tiah a va tlerh tiah an chim. Cu caah Daw Tin Swe cu a ngeih zong a chia tuk i zei chim awk ding bia zong a thei kho lo tiah tiah theih a si.\nA ruang cu vote pek kongah hin mah duh thimnak a si komi kha hi bantuk in force hmang in thah le nawn ti bantuk in tlerh a tong caah a si i Daw Tin Swe nih hin CNLD party ah vote pek lo dingin a hlankan tein timhnak a rak ngei cangmi a si. U Law Han nih CNLD party kong a chimh lioah hin hi nu nih hin a ngai huam pah loh i cu caah U Law Han nih ka chimmi hi na ngai huam loh tih tiah a ti i hi bantuk in thah le nawn dingin a tlerhnak hi a si.\nHi hi zoh tikah CNLD kan timi hi mah bantuk in maw mipi cungah force a hmangmi le thah nawn tiangin mipi a tlerhtu an rak si timi hi lung hrinh awk a um ngaimi a si. Cu caah hi bantuk in mipi duhnak zoh loin an mah duhnak lawng a zohmi CNLD party hi vote pek awk an tlak le tlak lo timi cu nangmah tein i ruat ve ko cang timi hi chim kan duhmi a si.Ref: Chinland NLD group


Hakha Inn Hlan Man Van A Tong Sifak Caah Khuaci Kan Mui - channelnews.us\nHakha inn hlan man kongkau hi ahlan te zong in mi tampi nih rak chimceih lengmang mi asi, pumpak zong Hakha ummi inn hlang pawl hi hal hna law na fiang chinchin lai, aluancia kum 4 le kum 3 lio ahcun Hakha inn hlan man hi a faak tuk a si lo, innkhan tha pipi zong thongkul le tongsawmthum hrawng in rak hlan khawh asi, cu nak tam zong an um i cu nak tlawm deuh zong an um ve thiam.\nAsinain kawl miphun Hakha an karh cun khuate in a raak kai mi an karh chin lengmang ve, kum 4 chung hrawng ah milu kan karh taktak, inn hlan awk a kawltu zong cu an tam ve a hlei in Kawl miphun pawl hi a bu deuh in um hna kaw, inn hlan awk an kawl tik ah thlakhat 50000 Kyat an hauh hna zong an caah harnak a um lem lo, minung 5 hrawng nih innkhan pakhat an hlan cang ahcun minung pakhat ah 10000 hrawng lawng an ciah hna. Cu caah inn hlan man kongkau a tamtuk ee tiah an phunzai lo.\nAsinain thil poi ngaingai pakhat a hung chuak mi cu khuate lei in a rak ra i inn hlan awk a kawl mi le Hakha khua chung ah khuasa mi inn ngei lo pawl caah khua ci an mui ko, thlakhat ah inn hlan man 50000 cu liam an hau ve cang. An liam duh lo le kawl miphun innhlan awk a kawltu an tam caah 50000 kyat pek cu an i lep lai.\nHakha khua ah zapi za raan an thlahlawh hi thlakhat ah ting 2 fai hrawng lawng asi, inn hlang mi ca ahcun khua ci an mui ko cang, inn man ah 50000 Kyat an pek, chungkhar eidin awk fangcang lawnglawng ahhin tunkhat ah thong 30k in thong 50 kyat an si hna, fa angei mi chungkhar pawl ca lebang ah cun an fale an sianginn kainak vairang zat an dih cang.\nInn hlan man hrimhrim nih sifak tamtuk nunnnak ah harnak apek hna, cheukhat cu khuate le ah a kir than mi an um len cang tiah theih asi, hi bantuk in inn hlan man faktuk in a kaiter tu inn ngeitu pawl hi khua fak deuh in kan ruah ahau cang, inn hlnag tu nih nan inn man a fak deuh hun ti sual hna ahcun nan duh ahcun um hlah uh ti phun i a um mi nih le kan tam tik ah tangka ngeih ngeih lo zong ah phunzai ngam lo te in inn man cu pek an hau ve, Cu caah local mi hna ca ahcun inn man hi tum ter deuh ulaw a tha deuh lo maw.


Mood Off’ Caan ah Zeitindah Thazaang Kan Lak Lai – Zion Tlang Media\nMood Off’ Caan ah Zeitindah Thazaang Kan Lak Lai\nAugust 25, 2019 admin Fakthanh\nZeidang ruangah si loin, zawt le damlo ruang zongah si loin, minung a si mi paoh nih hibantuk i um caan hi kan ngei dih, Zaangtlun lo caan, zaang ei caan, uai hlnillhlial i um tbt i um caan, cun thachia ngai zeituah hmanh tuah zuamlo tbt i na um caan zong a um ko lai cucu mood off timi cu a si.\n1.Kan mit kan i au khawh ruang le khua kan hmuh khawh ruangah zeipaoh hmuh dih zoh dih i timh hi sertu nih aduhmi si lo\n2.Kaltak mi sinak le hlawtmi sinak le i ngaihchihnak um lo that i timh cu mah le mah i hlen men a rak si ti a si.\n3.Phorhlawtnak nihcun i huatnak le i remlonak ah mi a phak pi, I tangdornak nih i remnak ah mi a hruai ve ti a si.\nI duhdawtnak lei ah.\n4.Na dl pa maw? na dl nu maw? mi nih a tha lo lei in a konglam an chim tikah siseh,a tha lei in an chim ah siseh.\na mah sin in biadik bia hmaan na theih hlan ah,biakhiahnak va tuah colh hlah, cun na bia theih duhmi na hal tik ah\nawka nem in na chawnh/na hal lai ti a si.\n5.Khua ma caan ahcun mah te lawng um caan nan ngei cio lai.hawikawmh ding zong um lo,biaruah ding zong um lo,mah te lawng thlavai kiang ngai in, thil zeimaw tuah ding zongah zaang tlung lo ngai tbk,lileng thlakaam ngai in a ummi nan um cio ko hna lai.\nNa thachia hlah mah ti kan um dingmi kha Bawi Jesuh zong Gethsimane dumah lileng,thlakaam in a rak um ve,kan zawh dinglam cu a rak zawh diam cang kan Bawipa nih,Pathian za ah za,minung za ah za a si mi Jesuh nih a rak tuar cangmi a si.mah bantukin mahte lawng lileng ngai le king ngai,zaangtlung lo ngai in na um caan ah mah cu ruat tawn law thazaang tampi an pek lai na panh than lai na tha a tlung than ko lai.\nNext Post:Na Tonmi Thil Ruangah Na Beidong Tuk Maw? Elaw Ka Lo Cang Na Ti Sual Maw? Hi Ca Hi Rak Rel


US UMMI CAAH, A VOITHUMNAK COZAH BAWMHNAK KONG THAWNGTHAR – The Chinlung Post\nUS UMMI CAAH, A VOITHUMNAK COZAH BAWMHNAK KONG THAWNGTHAR\nFebruary 25, 2021 admin Health 0\nAvoi Thumnak Stimulus Check: President Joe Biden nih Coronavirus ruangah harnak a tongmi hna chanhchuahnak caah $1.9trillion Covid relief bill cu tuzarh friday ah hin house an an vote lai i, an pass lai tiah zumh a si. Mah bill cu The House Budget Committee nih cacawn nikhat ni ah khan vote 19-16 in an cohlan hnu ah House ah an chuahpi khawhmi a si. Mah bill chungah minung pakhat $1400 cio hmuh dingmi a tel. Rian ngei lomi hna Unemployment a eimi hna nih zarhkhat ah $400 lengmang an ngah lai.\nMinung pakhat nih sumilam pakhat hlawhman cu $15 pek dingmi zong a tel. Mah chungah hin nau thah le nau hrawhnak le phungning loin US ah a lutmi hna zong nih co dingmi a tel caah Republican pawl nih senate ah an kham khawh men ti a si. Congress nih an pass khawh ahcun March thla canceo hrawng ahcun minung pakhat nih $1400 cio ngah than a si te lai.\nTulio Kawlram CDM cawlcanghnak nih vawlei pi a hninh ti awk a si. Vawleicung media kip nih an chim, an tial. Sikan an ngeihning, an i ttanrual ning, an ralthat ning, chun ah sandah an piah, zan ah kiam an cong. An tha a ba hrimhrim lai. Inn duah, motor khangh, thilfir le dawr bauhmi pakhat hmanh an um lo. Black Lives Matter [ BLM] cawlcanghnak cu an tei cikcek hna. 2021 Nobel Peace Prize zong an ngah lai tiah zumhnak ka ngei.\nAtu bantuk caan i CDM a lut duh lomi pawl cu democracy le federal kan ngah tik ah an ningzak te hnga dek maw? ramleng ummi hna nih kanmah le kan ti khawh tawk cio in bawmh khawh i zuam hna usih. Zahan zan Hakha mino pawl an cawlcanghnak le an ttanrualnak ka hmuh ah ka lunghmui taktak khi a si. Upatnak ka pek hna.\nPresident Donald Trump le 2024 Thimnak: President hlun Donald Trump a hua ngaimi Republican Senator Mitt Romney nih 2024 President thimnak ah Donald Trump a luh than ahcun Republican candidate pawl cu fawi tuk in a tei hna lai, asinain kei nih cun vote ka pe hlei lai lo,” tiah tuchun ah a chim. Romney cu Republican aiawh in Obama he President a rak i cuhmi a si hlei ah Democrats nih impeachment an tuah i, Senate i taza an cuai lio ah avoi hnih ning tein Donald Trump cu impeachment a tuahtu a si.\nTiger Woods Accident A Tong :Vawleicung golf tuk thiambik mi, Tiger Woods cu California state, Los Angeles khua pawng, Rancho Palos Verdes ah motor accident nizan ah a tong. A mtor he lam thlangah an tla i, a thi kho dirhmun a phan nain a luat. Amah tein a chuah khawh lo caah palek le a tlaknak pawng ummi hna nih an chanh chuah. Palek nih a motor chung vialte an chek, amah zong an chek i, rit-hai si le zu a dinnak nehnang kan hmu lo an ti. Emergency sizung ah an kalpi i, a ngalruh a thlekmi um tiah an chim. A motor speed a tam caah a si kho men an ti. A motor hmailei cu a sop dih caah total lost a si lai tiah an zumh. Credit: Salai Lairamthang\nPATHIAN NIH MIN AUNG HLAING HI DAN ATAT HRIMHRIM LAI


1 Khazing a rei tei Khri Zisu apostol a cangpaw kama Paul le kaa unypaw Timote tah Akhaia* raang letei a ungpaw mehpathai sahlo le a ei teitah Korin khuapui letei Khazing khrisawbu khatah ca kaa ca kua he.\n8 Uny sahlo, Asia raang† letei kaa ingpaw ruhanah kong khah naa thui ly rua pawtah du bei peh. Kaa ceh khawh lynah tai ma hreh he ka, hring zong hmai heh kaa hnabei a sui khawh lynah tai tai-ing tah kaa ung kho. 9 Thi he seh aa ma tahpaw a cang tatah kaa lungchung tah kaa pacang. Canghrasala, ma hming heh cawh kaaning le kaaning khah a paichai lytah mehthi a patho khypaw Khazing a paichai nápaw cawtah a cang. 10 Ma tluh thihnah tai a chuasah khypaw cichuipaw taikhei Khazing tah ma pachah thah ka, Ama tah a ma pachah vy a. A ma pachah vy longmang thlang a tahpaw heh Ama letah hnabeisuinah hnui peh ka, 11 ma cawh naaning tah naa thlawchangná tah naa ma bawnah thongtah a cang. Mataico cawngsaw hlupui thlawchangnah thongtah bonghnang kaa hmuhpaw cawtah kaaning caipaw tah cawngsaw hlupui tah lawngbia aa hlai a.\n* 1:1 Akhaia cawh Grik raang letei paikheh a cang. † 1:8 Paul tei Asia raang a tahpaw heh atotei Turkey raang chung letei paikheh a cang.


Dohthlennak le Ramkhel Hmuitinh – THE CHINLAND POST\nDohthlennak le Ramkhel Hmuitinh\nZa Uk Ling (CHRO) nih 2015 ah Paletwa ralzam a rak ton hna lio.\nBy Salai Za Uk Ling| 2020 April 12 — Dothlnenak (revolution) kong tawite kan chim cang. A muru cu uknak pakhat kha a khupthal i leh i thlen (fundamental change) kha a si. Cu khupthal leh i thlennak cu phun hnih in an kal pi tawn: Violence/armed resistance (hriamnam he hruhru hranghrang in dohnak) or non-violence/passive resistance (thisen chuahnak um loin mah nih inntuar serhleihnak in dohnak) tiah a tlangpi in Dohthlennak kha an kalpi tawn. Kawlram ah ralkap uknak an doh tikah Kawl pawl mitam-u (Aung San Suu Kyi telh in) kalpi ning cu non-violence/passive resistance kha a si i tlangcungmi pawl nih kan kalpi ve ning cu violence/armed resistance kha a si. An pahnih tein an ihmuitinh veve mi cu ramkhelnak/uknak kha khupthal leh i thlen kha a si ko. Armed resistance lam hi thazaang hmang le mi thisen chuah duh hlei tuk ruangah khin zulh a si tawn lem lo. Zeidang lam a umti lo i vansan ah a donghnak (last resort) i varit le cepa ithim bantuk khi a si. Hihi vawlei cungpi zong nih theihthiam piak le hngalhpi mi lam a si. Universal Declaration on Human Rights (UDHR) kan timi vawlei cung minung vialte nih a tlawmbik tal kan co dingmi nuhrin covo thanhnak nih biahmaitthi (preamble) ah a fianter.\n“…Whereas it is essential, if man is not to be compelled to have recourse, as a last resort, to rebellion against tyranny and oppression, that human rights should be protected by the rule of law,”\n“Minung hna nih uknak phung tthalo le namneh ttemttawnnak kha an vansan donghnak ah hriamtlai in an doh lonak hnga caah, an nuhrin covo kha upadi ning tein humhim piak a herh,” tiah a ti. Phundang chim ahcun uknak tthalo kha hriam tlai in va doh i Dohthlennak tuah kha theihthiam piak le pom piak a si tinak a si.\nCu caah cun, hriam tlaih in Dohthlennak tuah tikah vawilei cung mipi le cozah bu hna nih theihthiam piak in kan lei ah kan ttanpi hna seh ti kha izuam cio a si. Hriam tlaih sawhsawh i miphun zalonnak ca theng si hleng lo, ramkhelnak hmuitinh tthatthi zong ngeih lem lo i, hriam kan tlai i kan thazaang a thawng aipet tiah duhning paoh in a cawlcaangmi bu cu a donghnak ahcun ralhrang sawhsawh le thisen chuah a duh sawhsawhmi bu (terrorist organization) tiah auh le nengseih an si tawn. Ralhrang tiah auhmi hna bu cu neeknak le serhleihnak lawng siloin cozah nih bia an chawn in an ruah duh hna lo.\nHi kong he pehtlai in zei bantuk khi dah ralhraang tiah an auh tawn hna i, kanmah ram sining ah teh zei tin dah a si ve tihi a tu lio kan sining ah zoh tthan phu ngai a si.\nVawileicung ramkhat le ramkhat pehtlaihnak ah tlaihtleng pakhat cu “State has the legitimate monopoly of violence”, ti hi a si. Cozah lawng nih thazaang hmang in (zaang en in) thil tuahnak nawl a ngei ti a si. Cozah a si lomi poah nih zaang-een hman ahcun sualphawt khawh a si tinak khi a si. Asinain, cozah nih a tuahmi paoh zong kha dotla a si thlu hlei lo. Cu he pehtlai cun, ralhrang (terrorism/terrorist) timi khi min an bunh tik hna ah neeknak le serhleihnak deuh (pejorative term) bia aam a tel. Cozaah nih mi a zaza in voikhat thah ah a thah hna tikah terrorist tiah an mah le an mah an i au lo. An tuahmi aikhat bak komi kha cozah silomi bu nih an tuah ve ahcun terrorist tiah an auh colh hna. Asinain, terrorism hi a phunphun in a um tiah ramkhelnak lei kong cawannak ahcun anti tawn. Sinain, hi kong cu kan chim ti lai lo. A fawinak in chim ahcun, ramkhel lei a si zongah zeidang pakhatkhat min pu in, hriam a keng ve lomi le sualnak a ngeilomi mipi kha hmuitinh riangmang in va thah le va nawn kha ralhrang (terrorism) cu a si. Cu nih a langhtermi cu cozah nih “legitimate monopoly of violence” timi asi thenglo tinak asi. Zei caah tiah, cucu cozah lila zong nih a tuah ve tawn.\nA cunglei hi chim duhmi taktak a van fian khawhnak ca ding a bawmtu ah ka van tarmi a si. Atulio Paletwa peng le Rakhine ramtthen chaklei i kan miphun sining le an tuar inning kan zoh tikah, van ngiat le zohchih ding awk tete an um. Naite ah Ralkap si loin mipi thimmi NLD cozah nih Rakhine ralkap bu AA cu ‘terrorist organization’ tiah bia thanhnak a tuah. Hi tining te i an kal ko a si ahcun tuah an tong te lai ti zong a rak ruat ciami an tampi cio. Kan chim cang bang, uknak phung pakhat va doh i Dohthlennak va tuahnak khi cu vawleicung phung le dan nih a cohlanmi a si. Zei ruangah dah AA hi ralhrang tiah an auh hna? A ruang cu kan theih cia bang, an cawlcanghning ah hriamnaam bochan in an duh paoh in an tlongleng, hriam tlai lomi mi sawhsawh an hrem, an thah, an fir hna i thleidang loin bom an hmanh, an phum. Miphun zalonnak ca i rian ttuanmi bu pakhat sinak kha an tuahsernak nih a langhter lo. Kawl ralkap he an i thleidannak a um theng lo, an cawlcanghning koko ahcun. Mipi kha ral phaw bang hmang in khua chungah an lut i Kawl ralkap kha an kah hna. Kawl ralkap nih le mipi sawhsawh le hriamtlai thleidang loin vanlawng le miakpi in heh chat tiah a kah ve hna tikah a karlak ah kuan le vai karlak ah mah te i ai runveng kho lomi mipi kha an thi an paam. Hi hi zoh ahcun, Kawl cozah nih ralhrang tiah a min a bunh cangmi hriamtlai phu pakhat le cozah bawmhmi ralhrang bu pakhat (cozah ralkap lila) kar ah kan mipi an i tartahak kan ti khawh.\nRamkhel tinhmi kongah cimh ahcun cozah lei ralkap nih cun Kawlram pumpi humhimnak ah ral kan do an ti ve lai. Rakhine ralkap nih le an mipi zalonnak caah ral kan tho an ti ve lai. Asinain, an thil tuahning zoh tikah an pahnih in tlukceo an si kan ti ko lai. Rakhine ralkap a chunglei an si ning biathli kan theih khawhmi cu, Tuluk nih a dirkamh i a bawmh hna pinah ramchung ramleng an mipi nih fak tuk in an dir kamh hna. Thawhbur in siseh, intelligence in siseh Rakhine ram thar kan dirh lai tiah an hruaitu hna nih an aupimi kha an bawmh hna. Asinain, an ralkap tam deuh hi khuaruat kho le lungfim mi an um lo. Ralkap an luh lio ah an sawmnak hna cu, Rakhine ramthar dirh kan itim i kan duhmi a tlin ahcun Innkhan pakhat le mawtaw pakhat kan in pek hna lai tiah an leem hna. Cu ahcun thih an ngamh men ko. Meithal tlaih cawklo le kuanfang puah cawklo an ngei. Tuluk sermi kuanfang packing in a kuangkuang in an duh tik paoh ah an duhzat an hmang kho. Vawi khat training an ipek ah minung 400-500 kar kha ni 45 chung an ipe. Cucu 2015 in a tutiang cat lo in an ipe kho ti a si. Cucu milu in van tuak ahcun an tlawm tilo. Hi nih hin an ruam a kai ter hna i an so a paw. Kawl ralkap cu vanlawng i an kan kah lo paoh ahcun vawleicung koko ahcun khawika hmanh ah kan ttih hna lo, kan dawi hna lai anti.\nChim duhmi cu hriamnaam le thazang lawng a bochanmi ralkap bu pahnih nih kan chumtual ah a rak kan doh hnawh. An raltuknak tual an isermi (battlefield) cu vanchiat ah Paletwa peng le Rakhine ram chaklei i kan miphun hawi tampi an umnak ah a si celngel. Hi ahhin vai peih ve sawhsawh usih law inntual i uico pahnih a sehmi karlak ah vai telve sawhsawh khi kan cang hnga. Atu i kan phun hawi hna nih an tuar innak khi a pel hmanh kan chawng kho ttung hna lai lo. Kanmah tu kan va buai chin hnga. Chim duhnak cu thazaang lawng a bochanmi le a zummi hna lakah cun thluak hman a herh. Hi kong hi CNF hruaitu upa zong nih an ruah hrimhrim ciami a si lai.\nKum 2015 a voikhatnak an i kahdoh ka te i khuate pakhat an khua ning in an rak zaam lio ah an sining dothlat dingah an sinah ka va phan. Paletwa in suimilam pahnih hrawng vokkuanglawng in phak khawhnak hmun a si.\nCu lio in a tutiang khika kan unau hna nih an i fahsak cemmi an chim ttheomi cu Rakhine ralkap pawl nih Paletwa cu kanmah ram a si a kan ti, an ti mi hi a si. Fahsak awktlak a si ko!\nRakhine miphun barawh zet te Paletwa peng i khua a sami nih an chawlehnak vialte an tlaih i an kut ah an ihuum. Paletwa peng cu tthanchonak lei ah hnu an khar tuk caah Kaladan Tiva lawng in chawlehnak a pem tikah, Rakhine nih kanmah nih a hram kan phih piak hna ahcun ei awk ngeilo in kan reem khawh hna mi a si tiah an ruam a kai i a kan zomhteih cia. Mizoram nih Kawlram lei dah tilo Silchar i lam a pemmi lawng an i bochan tikah Vai (Kala) pawl nih duhning paoh in chawleh chawhrawlnak lei ah nawl an ngeih hnawh hna he khin ai lo. Asinain, zei tik hmanh ah hramhram loin Paletwa cu an kan chut kho lai lo. Vawlei le ram kongah kutpinam pakhat tluk ramri hmanh ah vawleicung khawika mi paoh thih ngamh lomi an um lo. Cun ram ichuhnak le ramri hramhram loin vai lak piak chan cu a lonh zong kan lonh taktak cang.\nRam pakhat hi hriamnaam thazaang lawng in dirhkamhnak (defend) tuah khawh a si lo. Hriamnaam cu a herh lo tinak a si lo. A zatawk in kan tthawn ve cu a hau. Hriamnam lawng le thazaang lawng ibochan a za lo tinak tu a si deuh. Mi teinak i a herh bikmi cu kanmah kan sinak leng in a tthawng deuhmi le a ngan deuhmi in in langhter khawh kha a si. Saram hmanh nih ral he an i dir onh tikah an ngan khawh chung ngan in an i langhter, an tuang an hlih, an ho an ilangh. Mi nih a kan hmuhnak (perception) kha a taktak (reality) tluk in a biapi. A bannabia ah mi pakhat kha ai vuak i mi a va tei lengmang theng si loin, miderte a si zongah a tthawnnak kong kha mi nih izumhlak in thawngpang va thanh peng cun mitam deuh nih cun an ttih ziar ko lai. Vawlei cung ramkhat le ram khat ipehtlaihnak zongah cucu a si. Mi cheu nih an ti tawnmi cu “Nuclear Bomb” a ngei veve le ralkap thazang a tthawng veve mi cu an i tu ngam lo i an kar ah daihnak a um an ti tawn. Cucu, ‘Mutually Assured Destruction’ timi doctrine kha a si. Ka idoh ni cu kan pahnih i kan thih/kan ci kan ihmih ni a si tiah an zumh veve mi ka chim duhnak cu a si. Asinain, Iran, North Korea le Israel khi zoh hna ahcun ahohmanh nih Nuclear Bomb an ngei taktak ko tiah ‘100 ah 100’ an chimh kho lo. Kan ttih hna seh tiah a ngei bantuk in an i um ter i cu zong cu deterrence (khamnak) a rak si ve tthiam tthiam. Cucu (perception) a sitak zong sitak lozong ah mi dang nih hmuhnak kha a biapi ve tthiam tthiam tinak kha a si.\n2015 a voikhatnak AA le Kawl Ralkap an i kah ruang ah a tlimi, Catialtu le Chinland Post Chief Editor nih an rak ton lio hna. Photo: The Chinland Post\nRakhine nih daihnak khuakhan biaceihnak cabuai cung phak an duh ruangah heh tiah hriamnaam in an ttang. An baantha an langhter. Cu lio ah, kan nih miphun cu daihnak ceihnak cabuai cungah kan phan diam cia cang. Hihi kan ramkhel lei in kan zoh ahcun kan lonh hna ti khawh a si. Mi cheu nih Kawl Ralkap lutlaibik Min Aung Hlaing nih Chin cu hriamtlai bu hmanh an si lo, Ralkap lei in remdaihnak hruaitu Aung Min nih telh ve ko hna uh a ti caah daihnak biaceihnak cabuai cungah kan telh ve mi hna a si, a timi kha fahsaknak ah kan i lak. Hriam a tlai lomi kha kah daihnak biachimnak ah auh phung a si lo. A taktak chim ahcun kan hriamnaam a tthat le kan thazaang a tthawnnak lawng si lo in ramkhelnak lei ah kan thil deet khawhnak hmual (bargaining power) a tthawnnak kha a langhnak a si caah fahsak dingnak in uanthlaarpi ding hmanh a si deuh.\nHawi tlangcung miphun dang nih kum 70 chung le nunnak tamtuk, tuar innak vawizet le thisen tamtuk an thaapmi kha kan nih Chin miphun nih tampi man fawi deuh in kan deet i kan lak khawhmi kha i-uanthlar phu a si. Zei ruangah tiah hawi nih fang hra in an cawkmi kha fang thum in kan deet khawh i kan cawk khawhmi kha kan ‘bargaining power’ a tthawng tinak a si. Cucu mi nih a kan hmuhnak (perception) ah a nganpi in kan i hmuhter khawh hna tinak khi a si deuh. Cu lawng hmanh a si rih lo, cozah he biaruahnak ah chimnak le ideetnak ah thazaang a tthawng bik le hmai a fong bikmi ah kan itel kho. A taktak ti kolo ahcun, a kan hruaitu upa hna thawng in kan hawile tlangcungmi dang pawl nih Kawlram tlangcungmi vialte lakah Chinmi cu Kawl cozah he ichawnhnak lawng ah si loin vawelicung mipi le cozah a hiip kho bikmi nan si a kan ti tawn. Kan si taktak fawn.\nKan thih kan loh, ui le ar bang kan vaih lio le kan sivanghmi nih miphun dawtnak le pumkhat sinak a fehtertu ah an cang hrim lai. Harnak a kan petu kan ral hna hi zoh setmat ahcun sau an nguhte lai lo. Anmah tein an i chuih pahmi a tamtuk cang. An ramkhelnak hmuitinh zong thei huaha lo in tongte nawr in a nawrmi cu hawikom nak in ral tam deuh an ser tawn. Cun, dohthlennak i ramkhelnak lei kan hmuitinhmi kong ah Rakhine hi kan ral bik an si lo timi kan theihhngalh peng a hau. A caan chungte ah an lawr khawh lio te ah an kan hnursuanmi a si. Cu ruangah kan thi, kan lo, kan thisen a chuak ko. Kan i lungfahpi ko nain, kan lung fahnak kha misdirected (aping ah) a si sual lo a biapi. Kanmah le kan miphun lila cung tu ah kan lungfahnak kha kan chiah lo a herh. Cun, zei ruangah dah Kawl ralkap nih Rakhine he an ituknak ah internet a phih timi fak deuh in kan ruah chih a hau. A ruang cu an kuan le an hriamnaam tluk in information kha a ttih ve tinak a si. Ramkhelnak lei in vawilei cung pressure in kan tei khawh hna lai. Meithal kuan khat puah lo in teinak lam a um ko. Ram ukphung sernak ceihhmainak ah hmailei ah kan miphun zalonnak a kan runveng khomi phungthar kan ser khawh lai timi kha kan itinhmi biapibik ah ruah chih peng i a karlak ah zeitin dah pumpak in a si ah phu in a si ah ningcang bik le hmual ngei bik in kan itel khawh ve lai timi lungput tu he kal izuam hna usih….\nCatialtu Salai Za Uk Ling, atulio Chin Human Rights Organization ah Deputy Executive Director a tuan liomi a si. Amah hi, Canada ram in Political Science a dihmi a si. ~ Editor\nNext Siknal Tlangrai